ΚΙΜΠΙ: September 2013\nΔεν ξέρω ποιος γλωσσολογικός συνειρμός έχει επιβάλει αυτή τη διασκεδαστική -αλλά συνάμα εκνευριστική- συζήτηση για το ποιος περιλαμβάνεται στο «δημοκρατικό ή το συνταγματικό τόξο» και ποιος όχι. Αν η πηγή είναι η Ευκλείδειος Γεωμετρία, υποθέτω ότι ο συμβολισμός σχετίζεται με τη διάταξη των κοινοβουλευτικών εδράνων σε ημικύκλιο. Γεωμετρικά, πράγματι το εγχώριο κοινοβουλευτικό ημικύκλιο είναι ένα τόξο, ήτοι ένα κομμάτι της περιφέρειας του κύκλου.\nΓια τους μυστικιστές, που βλέπουν στα μαθηματικά κάτι παραπάνω από ένα μέτρο του κόσμου, ο κύκλος είναι το κατεξοχήν μαγικό σύμβολο, το νοερό όριο προστασίας ή δράσης. Στην αδιάσπαστη γραμμή της περιφέρειάς του υποτίθεται ότι συντελείται η ενότητα πνεύματος και ύλης. Άρα, το τόξο, που είναι μέρος του κύκλου, συμβολίζει το εν δυνάμει πνεύμα. Και στην πιο γοητευτική του μορφή, το ουράνιο τόξο, είναι καλός οιωνός. Ωστόσο, οι συμβολιστές διακρίνουν το τόξο ανάλογα με τη θέση του. Όρθιο, με την κοίλη πλευρά προς τα πάνω, είναι ένα δοχείο έτοιμο να δεχθεί το πνεύμα, ένα θηλυκό σύμβολο. Ανεστραμμένο, είναι ένα σύμβολο νικηφόρο, ανδρικό, επιθετικό.\nΦυσικά, δεν υπάρχει λόγος να πάρουμε τοις μετρητοίς τους μυστικιστές κι όσα αόρατα βλέπουν στον κύκλο και στο τόξο. Αλλά είναι γεγονός ότι το τόξο στην ανδρική εκδοχή του μετατρέπεται πράγματι σε κάτι επιθετικό. Γίνεται όπλο. Μαζί με τη χορδή και το βέλος, είναι το τρίτο αρχαιότερο όπλο, μετά την πέτρα και το ακόντιο, που χρησιμοποίησε ο προϊστορικός άνθρωπος. Και -ερήμην των συμβολικών κανόνων του μυστικισμού ή των απαθών κανόνων της γεωμετρίας- ευθύνεται για τον θάνατο εκατομμυρίων ανθρώπων στο πέρασμα της ιστορίας. Αναλογικά, από βέλη τοξευτών ίσως έχει εξοντωθεί πολύ μεγαλύτερο μέρος της ανθρωπότητας, απ’ ό,τι με τα σημερινά όπλα μαζικής καταστροφής. Αλλά, ταυτόχρονα, στο τόξο η ανθρωπότητα οφείλει την επιβίωσή της, αφού πρόσφερε στον άνθρωπο-κυνηγό τροφή, με την ασφάλεια της απόστασης από τα επικίνδυνα, φτερωτά ή γοργοπόδαρα, θηράματα. Οι ίδιες λέξεις διασώζουν τη σημασία του τόξου και της ευστοχίας του τοξοβόλου. Το ρήμα «αμαρτάνω», στην αρχική του εκδοχή, αστοχώ κατά την τοξοβολία ή τη ρίψη του ακοντίου. Κι ήταν πολύ σημαντικό να μην αστοχήσει κανείς. Τόσο, που η αμαρτία κατέληξε παραβίαση υπέρτατου κανόνα. Είτε για τοξοβόλους είτε για τους απλούς διαβάτες της ζωής.\nΜεταξύ γεωμετρίας και πολέμου, το τόξο είναι λοιπόν μια αρχέγονη έννοια της ανθρώπινης συνθήκης. Σε τελική ανάλυση μπορεί να είναι κι ένας συμβολισμός για την τροχιά που διασχίζει το βέλος του ανθρώπινου πολιτισμού. Ξεκινά από χαμηλά, ανεβαίνει ψηλά, αλλά προορισμός του είναι να καταλήξει στο έδαφος. Σε ποιο σημείο της τροχιάς του βρίσκεται, άραγε, τώρα το βέλος της ανθρωπότητας; Ή να ελπίσουμε ότι δεν είναι το μοναδικό στη φαρέτρα της και τα βέλη της έχουν να διασχίσουν ακόμη πολλές τροχιές ακμής και παρακμής;\nΠάντως, μιαν ανάλογη τροχιά έχουν διανύσει και τα τόξα της πολιτικής μας επικαιρότητας, το «συνταγματικό» και το «δημοκρατικό». Προφανέστατα η κυβέρνηση επιχειρεί να χρησιμοποιήσει τα «τόξα» αυτά ως όπλα εξόντωσης ή περιορισμού αντιπάλων της. Και μπορεί όλοι -ή οι περισσότεροι- να παρακολουθούμε με ευχαρίστηση το σύννεφο από βέλη που σκιάζει τον ήλιο της νεοναζιστικής Χ.Α., αλλά δεν είμαστε αφελείς να πιστεύουμε ότι αποτελεί τον μοναδικό στόχο. Οι χρυσαυγίτες είναι προφανώς αιφνιδιασμένοι από το γεγονός ότι δέχονται εξ οικείων τα βέλη, από ένα πεδίο στόχευσης που θεωρούσαν ανεκτικό, ίσως και φιλικό απέναντί τους. Παραπλανήθηκαν, ενδεχομένως, από το γεγονός ότι εδώ και δύο χρόνια ραντίζουν με αίμα τις γειτονιές της Αθήνας και της επαρχίας ως παρακράτος χωρίς να έχουν οχληθεί από το κράτος. Οι λοιποί δεν δικαιολογούνται να νιώθουν αιφνιδιασμένοι και συγχυσμένοι. Κι όμως είναι.\nΗ σύγχυση προέρχεται από το γεγονός ότι τα πολιτικά κόμματα, κοινοβουλευτικά ή μη, διαθέτουν από το ίδιο το σύνταγμα και την κουλτούρα της κοινοβουλευτικής δημοκρατίας το δικαίωμα του αυτοπροσδιορισμού. Δικαιούνται να αυτο-περιλαμβάνονται ή όχι στα «τόξα» της πολιτικής μας κοινοτοπίας. Ορισμένοι χρησιμοποίησαν τυχοδιωκτικά αυτό το δικαίωμα, όπως οι νεοφασίστες της Χ.Α. Αξιοποιούν το σύνταγμα με ρητό στόχο να το καταργήσουν ή να το «μεταρρυθμίσουν», αντιμετωπίζοντας τη δημοκρατία σαν εκκολαπτήριο φαυλότητας. Άλλοι έχουν πιο ειλικρινή στάση. Οι αναρχικοί, για παράδειγμα, αυτοεξαιρούνται και από το σύνταγμα και από τη δημοκρατία, επιλέγουν τον πόλεμο απέναντί τους και οι αυθεντικότεροι απ’ αυτούς υπομένουν τις συνέπειες.\nΣτον ενδιάμεσο χώρο υπάρχει ο παράδοξος διαγκωνισμός και ανταγωνισμός στην πασαρέλα της συνταγματικότητας και της δημοκρατικότητας. Είναι ένας πολιτικά περιττός ανταγωνισμός. Ιδιαίτερα στις συνθήκες εκτάκτου ανάγκης που έχει επιβάλει η κρίση. Τόσο η δημοκρατία, στην έστω θολή της σύλληψη, όσο και το σύνταγμα βρίσκονται υπό μερική αναστολή. Τα «τόξα» που με πάθος υπερασπίζονται τα κόμματα έχουν τόσο περιοριστεί εκ των πραγμάτων, ώστε μερικές φορές είναι ζήτημα αν περιλαμβάνουν οποιονδήποτε άλλο εκτός από την τρόικα. Εδώ και τρία χρόνια δεν έχει ψηφιστεί νομοσχέδιο από τη Βουλή που να μην έχει την έγκρισή της. Το κοινοβουλευτικό «τόξο» έχει περιορίσει την ελαστικότητά του τόσο, ώστε κανένα «βέλος» του δεν υπερβαίνει το όριο των μνημονίων.\nΑλλ’ αυτό δεν είναι κάτι πρωτοφανές. Στην πραγματικότητα, η δημοκρατία κινούνταν πάντα ανάμεσα στα ρευστά κοινωνικά και πολιτικά σύνορα που δημιουργούσαν οι ιστορικές συνθήκες και το σύνταγμα προσαρμοζόταν με καθυστέρηση στις μεταβολές αυτές. Οι σουφραζέτες, για παράδειγμα, βρίσκονταν για πολλές δεκαετίες εκτός συνταγματικού τόξου, μέχρι που τα συντάγματα αναγνώρισαν το τόσο αυτονόητο σήμερα δικαίωμα της γυναικείας ψήφου. Αλλά, για να πάμε σε κάτι πιο ακανθώδες, η αναθεωρητική Βουλή του 2000 έκανε την υπέρβαση ψηφίζοντας το περίφημο άρθρο 14 παρ. 9 του συντάγματος για τον «βασικό μέτοχο» ως υπερόπλο κατά της διαπλοκής. Αλλά σήμερα αυτό το άρθρο μένει γράμμα κενό, χάρη στον νομικό και πολιτικό πόλεμο που κήρυξε η διαπλοκή (με πρωτοστάτες τους σημερινούς «αρχιερείς» των αντιναζιστικών αποκαλύψεων). Μια διαγώνια ανάγνωση στις 79 αναθεωρήσεις του συντάγματος του 2001 θα καταδείξει τόσες «νεκρές» διατάξεις, χωρίς εκτελεστικούς νόμους ή με νόμους που υιοθετούν την εξαίρεση αντί του κανόνα, ώστε να συμπεράνει κανείς ότι ολόκληρο το «συνταγματικό τόξο» κινείται συχνά εκτός συντάγματος ή ακροβατεί πάνω στα εντελώς ρευστά όριά του.\nΤο ίδιο λίγο πολύ ισχύει για τη δημοκρατία, που παρακολουθεί με βραδύτητα τις κοινωνικές, πολιτικές και οικονομικές αλλαγές. Στη μνημονιακή Ελλάδα έχουν επιβληθεί συνταγματικά αδιανόητοι περιορισμοί στο δικαίωμα της ιδιοκτησίας εν ονόματι του χρέους, αλλά την ίδια στιγμή όποιος τολμά να ψελλίσει προτάσεις για τον αναγκαίο έλεγχο της μεγάλης ιδιοκτησίας σε στρατηγικούς κλάδους της οικονομίας πέφτει στο τείχος της «συνταγματικής νομιμότητας», που αναστηλώνεται αλά καρτ.\nΕπομένως, για να μη χαθεί σ’ ένα πέλαγος υποκρισίας η περί πολιτικών «τόξων» φλυαρία (υπάρχουν και «τόξα» ευρωπαϊκά ή αντιευρωπαϊκά, αριστερά, δεξιά, κεντροαριστερά, κεντροδεξιά, οικολογικά, μπορούμε να επινοήσουμε όσα «τόξα» βάζει ο νους), ας περιοριστούμε σ’ αυτό που μας αφορά εδώ και τώρα. Υπάρχει ή μπορεί να υπάρξει αντιφασιστικό, αντιναζιστικό τόξο; Προφανώς ναι, αν θυμηθούμε ότι κατά τον Β΄ Παγκόσμιο συμμάχησαν λυσσαλέα ανταγωνιστικές πλευρές κατά του ναζισμού, παρ’ ότι η μία πέρασε μια μακρά περίοδο έρωτα μαζί του (βλέπε παραπλεύρως απόσπασμα). Αλλά πριν σπεύσει ο καθένας να πάρει θέση εντός του «τόξου», ας καθαρίσει τα του οίκου του. Ας αυτοελεγχθεί, ας κλείσει τους ιστορικούς του λογαριασμούς με τον φασισμό, ας αποκόψει τους διαύλους επικοινωνίας με τους θυλάκους του, ας εξουδετερώσει τις εκλεκτικές συγγένειες, ας αποδοκιμάσει τις όμορες ιδέες, ας αποκοπεί από τις κοινές πηγές χρηματοδότησης, ας πνίξει τον φασίστα (και τους φασίστες) που ’χει μέσα του. Ύστερα, ας πάρει το τόξο, τη φαρέτρα και τα βέλη του…\nΤο ρωμαϊκό πνεύμα που εκπροσωπεί ο Μουσολίνι, ο μεγαλύτερος εν ζωή νομοθέτης, έδειξε σε πολλά έθνη πώς μπορεί κανείς να αντισταθεί στην επέλαση του σοσιαλισμού και υπέδειξε τον δρόμο που μπορεί να ακολουθήσει ένα έθνος όταν καθοδηγείται με θάρρος. Με το φασιστικό καθεστώς ο Μουσολίνι ίδρυσε ένα κέντρο καθοδήγησης, από το οποίο όσες χώρες δεσμεύτηκαν για μάχη σώμα με σώμα με τον σοσιαλισμό δεν πρέπει να διστάσουν να οδηγηθούν.\nΟυίνστον Τσόρτσιλ, «Ομιλία στην Αντισοσιαλιστική Βρετανική Ένωση, 18.2.1933»\nPosted by ΚΙΜΠΙ at 11:44 PM No comments:\nΜπα; Εκπλήσσεσθε που οι χρυσαυγίτες έκαναν πρόβες στο Πέραμα και στο Κερατσίνι για τις «νύχτες κρυστάλλων» του μέλλοντός μας; Εξοργίζεστε που έχουν στο ενεργητικό τους επισήμως το πρώτο θύμα (τα άλλα έχουν χαθεί στα αστυνομικά αρχεία, γιατί ήταν μελαψοί, κανείς δεν είδε, κανείς δεν ξέρει, κανείς δεν αναζήτησε); Απορείτε και εξίστασθε που ένα γραφικό ναζιστικό γκρουπούσκουλο εξελίσσεται σε πανελλαδικής δικτύωσης ένοπλη συμμορία με επιρροή που ήταν αδιανόητη πριν από δύο χρόνια; Πανικοβάλλεστε που η ανοιχτά εγκληματική δράση της δεν περιορίζει τη δημοσκοπική της επέλαση; Τρέμετε στην ιδέα ότι η Χ.Α. μπορεί όχι απλώς να εξελιχθεί στον τρίτο βασικό πόλο του πολιτικού συστήματος, αλλά να κερδίσει την ηγεμονία στα δεξιά του φάσματος; Λιποθυμάτε στο ενδεχόμενο ότι θα χρειαστεί ή να την ηρωοποιήσετε μέσα από πανικόβλητα τεχνάσματα «διωγμού» της ή να συνδιαλλαγείτε μαζί της, έστω και με κάποιο μετριοπαθές τμήμα της – αν υπάρχει; Αγανακτείτε που διογκώνεται η επιρροή ενός τόσο ασύμβατου -υποτίθεται- με τα ευρωπαϊκά και κοινοβουλευτικά ήθη μορφώματος;\nΚακώς! Κακώς, κάκιστα εκπλήσσεσθε, εξοργίζεσθε, απορείτε, εξίστασθε, πανικοβάλλεστε, τρέμετε, λιποθυμάτε, αγανακτείτε. Είναι δικό σας επίτευγμα η δημιουργία και η γιγάντωσή της. Εσείς κλωσήσατε και εξακολουθείτε να κλωσάτε το αυγό απ’ το οποίο έσκασε. Οι αποκρουστικές της ιδέες βρίσκονται στο ιδεολογικό DNA σας, ο ρυπαρός λόγος της είναι κρυμμένος στα προγράμματά σας, οι πρακτικές της είναι κομμάτι της ιστορίας σας και τη δική της ατζέντα υποκλέπτετε συστηματικά από τότε που εισέβαλε στο προσκήνιο. Αν και αυτή προηγήθηκε στην υποκλοπή, αντιγράφοντας από τα δικά σας παλιά τεφτέρια.\nΑς ξεφυλλίσουμε μαζί μερικές σελίδες απ’ αυτά τα τεφτέρια, μπας και φρεσκάρετε τη μνήμη σας, μπας και ξελαμπικάρει το μυαλό σας.\nΠρώτον. Η Χρυσή Αυγή, έχοντας ψαρέψει για καιρό στα θολά νερά της αντιμνημονιακής φλυαρίας, αφού προπόνησε τα τάγματα εφόδου της στα κεφάλια μεταναστών, έβγαλε στο φως τον σκληρό ιδεολογικό της πυρήνα: τον αντικομμουνισμό. Οι νεοναζί, όπως απέδειξαν οι «πρόβες» στο Πέραμα και αλλού, βρίσκονται σε διάταξη αναμέτρησης με την Αριστερά και με κάθε τι που θεωρούν ότι βρίσκεται στη σφαίρα επιρροής της. Το χρυσαυγίτικο μίσος για την Αριστερά, όμως, αποτελεί την ακραία συμπύκνωση της προσφιλούς τα τελευταία χρόνια στη νεοφιλελεύθερη Δεξιά θεωρίας: για όλα τα σημερινά δεινά φταίει η Αριστερά, που επί της ουσίας κυβερνούσε τη χώρα. Με τον «κρατισμό», τις «συντεχνίες», τα «διεφθαρμένα συνδικάτα», τα καταστροφικά «κεκτημένα» της Μεταπολίτευσης.\nΔεύτερον. Η Χρυσή Αυγή ανέλαβε να κλείσει τους ανοιχτούς λογαριασμούς με την Ιστορία για λογαριασμό της όλης Δεξιάς. Παρά τις ποικίλες μεταλλάξεις της και τους εκσυγχρονισμούς της, η συντηρητική παράταξη ουδέποτε έκοψε πλήρως τους δεσμούς της με την Ακροδεξιά, η οποία συνδέθηκε με τις πιο μελανές σελίδες της νεότερης ιστορίας: τον δωσιλογισμό της Κατοχής, τον εμφύλιο, το μετεμφυλιακό παρακράτος, τη χούντα, τα μεταπολιτευτικά «σταγονίδια». Δύο από τους πέντε μεταπολιτευτικούς αρχηγούς της υπήρξαν γόνοι ανθρώπων που υπηρέτησαν άμεσα το κατοχικό καθεστώς. Δεν υπάρχει οικογενειακή ευθύνη, αλλά ο συμβολισμός του γεγονότος είναι ισχυρός. Έχει κι η Αριστερά πάμπολλους ανοιχτούς λογαριασμούς της με την Ιστορία, αλλά έχει λογοδοτήσει σκληρά γι’ αυτούς. Η Δεξιά όχι μόνο δεν λογοδότησε, αλλά εγκατέστησε στον θρόνο των νικητών του Εμφυλίου τις ποικίλες και διαδοχικές εκφράσεις του δωσιλογισμού. Η αναβίωση, λοιπόν, της διπολικής έντασης μεταξύ Αριστεράς και Δεξιάς κονιορτοποίησε την επίφαση «εθνικής συμφιλίωσης» πάνω στην οποία νανουρίστηκε η Μεταπολίτευση. Και νομιμοποιεί τη Χρυσή Αυγή να ανάγει γιορτές μίσους τύπου Μελιγαλά σε προνομιακό πεδίο μιας ιστορικής ρεβάνς για λογαριασμό της όλης Δεξιάς.\nΤρίτον. Αν αυτές οι ιστορικής υφής διαφορές φαίνονται εντελώς αδιάφορες για τις γενιές που δεν έχουν μνήμες Εθνικής Αντίστασης, Εμφυλίου, δικτατορίας, δεν είναι αδιάφορη η αναβάπτιση της Ακροδεξιάς εντός της κυβέρνησης της μνημονιακής «σωτηρίας». Πριν η Χ.Α. αποκτήσει πανελλαδικό ακροατήριο, κήρυκες των σημαντικότερων από τις φασίζουσες, ρατσιστικές, μυστικιστικές, εθνοφυλετικές και αντικοινοβουλευτικές της απόψεις ήταν πρόσωπα που σήμερα βρίσκονται στον σκληρό πυρήνα της διακυβέρνησης, ως αναγεννημένοι φιλελεύθεροι, φιλότιμοι «μεταρρυθμιστές» και αμείλικτοι διώκτες του νεοναζισμού. Σήμερα, μας απευθύνονται λες κι είμαστε Λωτοφάγοι.\nΤέταρτον. Η συντριβή κάθε έννοιας εθνικής και κρατικής κυριαρχίας, ο ευτελισμός της κοινοβουλευτικής διαδικασίας από τους εκπροσώπους των πιστωτών αλλά και από τους ζηλωτές του περίφημου «κοινοβουλευτικού τόξου», ο υποβιβασμός της Βουλής σε όργανο τυπικής επικύρωσης κατά παραγγελία νομοθετημάτων, δίνουν υπόσταση στον φυλετικό εθνικισμό και στον αντικοινοβουλευτισμό της Χ.Α. Η νεοναζιστική οργάνωση υπόσχεται ένα υποκατάστατο της τσακισμένης εθνικής αξιοπρέπειας. Ευαγγελίζεται την ανάκτηση της χαμένης ταυτότητας των νεοελλήνων, με μιαν «ελληνοποίηση» των πάντων: της απασχόλησης, της επιχειρηματικότητας, των παραγωγικών δομών, της εκπαίδευσης, του κράτους. Αποφεύγει επικίνδυνες «λεπτομέρειες», όπως για παράδειγμα πώς θα προκύψει η ενότητα συμφερόντων μεταξύ της «ελληνικής» επιχειρηματικής ελίτ και των Ελλήνων εργαζόμενων και ανέργων. Και προσφεύγει σε πρακτικές λύσεις «συμφιλίωσης»: αδειάζει θέσεις εργασίας από μετανάστες, τις γεμίζει με ιθαγενείς και βγάζει και το σχετικό μεροκάματο μέσα από τις «μεσιτικές» εργασίες που προσφέρει σε επιχειρηματίες.\nΠέμπτον. Η κυβέρνηση, όπως και οι Ευρωπαίοι εταίροι που δηλώνουν με περισσή υπεροψία και υποκρισία αλλεργικοί στον νεοναζισμό, βαφτίζουν το κρέας ψάρι και τη διάλυση του κράτους «μεταρρύθμιση». Παρά την αγωνιώδη προσπάθεια να δοθεί στα μνημόνια ο χαρακτήρας μιας οδυνηρής αλλά βαθιάς εξυγίανσης της χώρας, η αίσθηση που αποκομίζει ο μέσος πολίτης είναι μια προϊούσα αποσύνθεσή του κράτους στις στοιχειώδεις λειτουργίες του. Το αίσθημα της ανασφάλειας που προκαλεί η απορύθμιση των κρατικών δομών καθιστά θελκτική την ισχύ που επιχειρεί να εκπέμψει η Χ.Α. και δελεαστική την προσφορά της να υποκαταστήσει αυτή το κράτος, είτε στο πεδίο της ασφάλειας είτε στο πεδίο της οικονομικής στήριξης. Όπως συνέβη και στις χώρες της Ανατολικής Ευρώπης, το κενό εξουσίας που άφησαν τα καταρρεύσαντα καθεστώτα το κάλυψε το οργανωμένο έγκλημα, με πολιτικό μανδύα ή και χωρίς αυτόν.\nΣυμπέρασμα: Τα κοινωνικά ερείπια που σωριάζουν γύρω μας η κρίση και η ομοιοπαθητική των μνημονίων αποτελούν χωρίς αμφιβολία το θερμοκήπιο της αποσύνθεσης, της πνευματικής σύγχυσης που διαχέεται στην κοινωνία, της κατάρρευσης κάθε ίχνους εμπιστοσύνης στο πολιτικό σύστημα και στη δημοκρατική διαδικασία. Ωστόσο, αυτή η αποσύνθεση, η σύγχυση και η δυσπιστία δεν μεταμορφώνονται αυτόματα σε πολιτική στήριξη του φασισμού. Αυτή είναι μια βολική ερμηνεία για όσους θέλουν να κρύψουν ότι εδώ και χρόνια λειτουργούν ως πονηροί διαμεσολαβητές ιδεών, αντιλήψεων και πολιτικών πρακτικών που σήμερα τις βρίσκουν απέναντί τους απειλητικές, θηριώδεις, αιματηρές. Μαύρο φίδι που τους έφαγε. Κι ας το κλώσησαν στοργικά…\nα το μι το σχετικράτους. ΑονΕλλσημαντικ\nPosted by ΚΙΜΠΙ at 11:34 PM 3 comments:\nGreece 2021, Mars 2023\nΤο 2021 θα είμαι 60 χρονών, πατημένα. Δεν ξέρω αν θα είμαι συνταξιούχος-αυτό είναι πια για τον καθένα τόσο αβέβαιο, όσο και το αν σε οκτώ χρόνια θα είναι ζωντανός. (Κατά μία εκδοχή μόνο κατά τύχη ξυπνάμε κάθε πρωί ζωντανοί. Άλλοι το θεωρούν απολύτως φυσιολογικό, άλλοι κάνουν ένα σταυρό ή λένε «ευχαριστώ» στον θεό που πιστεύουν, αν πιστεύουν).\nΜέχρι το 2021, τουλάχιστον 900.000 άνθρωποι από αυτούς που σήμερα, εδώ και τώρα, είναι ζωντανοί θα έχουν αποδημήσει εις Κύριον. Άλλοι σε βαθύ γήρας, μ’ ένα τέλος φυσιολογικό, σχεδόν επιθυμητό, κι άλλοι αιφνίδια, μ’ ένα τέλος πρόωρο, ακαριαίο ή βασανιστικό. Αυτά βάσει της στατιστικής. Δεν ξέρουμε μέχρι στιγμής τι έχει προσθέσει το μνημονιακό purgatorio στη θνησιμότητά μας. Αλλά, ακόμη κι αν δεν αλλάξει τίποτα στους ρυθμούς που «αραιώνουμε», για περίπου 1 εκατομμύριο κατοίκους αυτής της χώρας ξέρουμε πως δεν έχει καμιά, μα καμιά σημασία το τι θα συμβεί σε οκτώ χρόνια.\nΜέχρι το 2021, θα έχουν προστεθεί στον πληθυσμό της χώρας περίπου 800.000 νεοσσοί, βάσει του σημερινού ρυθμού γεννήσεων. Αλλά, το 2021 οι άνθρωποι που θα έχουν εν τω μεταξύ γεννηθεί θα είναι το πολύ οκτώ ετών. Ό,τι και να τους υποσχεθεί κανείς σήμερα έχει την ίδια σημασία που έχει για όσους τότε θα είναι νεκροί. Δηλαδή καμιά. Ακόμη κι αν οι γονείς τους, από υπερβάλλοντα πατριωτικό ζήλο, επιχειρήσουν να τους γαλουχήσουν εξ απαλών ονύχων με τα νεοαπελευθερωτικά κελεύσματα του 2013.\nΜέχρι το 2021 τουλάχιστον 200.000 νέοι, που σήμερα βρίσκονται σε ηλικία μεταξύ 15 και 25 ετών, θα έχουν μεταναστεύει εκτός Ελλάδας. Πιθανότατα για Ευρώπη ή Βόρεια Αμερική. Το γεγονός ότι την τελευταία τετραετία ρίχνουν μαύρη πέτρα περίπου 25.000 νέοι κατ’ έτος, κι άλλοι τόσοι ψάχνονται ζητώντας πληροφορίες και υλικό, δείχνει ότι ζούμε ήδη ένα μοντέρνο ρεύμα μετανάστευσης, κυρίως προς τη Δύση. Αν μάλιστα οι πιονιέροι αυτοί του ρεύματος στείλουν θετικά μηνύματα στους εναπομένοντες- όχι απαραίτητα μαζί με συνάλλαγμα-, η μετανάστευση θα αυξηθεί με γεωμετρική πρόοδο μέχρι το 2021. Κι ο ανθός της χώρας που θα επιλέξει τη φυγή ελάχιστο ενδιαφέρον θα δείξει για τo σχέδιο «Ελλάδα 2021».\nΜέχρι το 2021 πολλά μπορούν να έχουν συμβεί στη χώρα, στην ήπειρο, στον πλανήτη. Ένας μετεωρίτης από το πουθενά μπορεί να καταστρέψει το οικοσύστημα της Γης. Κι αν αυτό σας φαίνεται απίθανο, δεν ισχύει το ίδιο για το ενδεχόμενο ενός περιφερειακού ή γενικευμένου πολέμου στη Νοτιανατολική Μεσόγειο, μιας επιδημίας εμφυλίων και θρησκευτικών συρράξεων στην Ασία και την Αφρική, ενός νέου, βίαιου κύκλου παγκόσμιας οικονομικής κρίσης με επίκεντρο την Κίνα και άλλους αναπτυξιακούς «δράκους». Το παλιρροϊκό κύμα από οποιαδήποτε τέτοια εξέλιξη θα σαρώσει σαν καρυδότσουφλο και το πιο καλοσχεδιασμένο πλάνο για την «Ελλάδα 2021».\nΤο 2021 η κόρη μου θα είναι 22 χρονών. Θα έχει υποστεί την πολλοστή «μεταρρύθμιση» του Λυκείου, με άγνωστη κατάληξη, θα έχει επιβιώσει σε έναν πολύχρονο εξεταστικό μαραθώνιο- αν και εφόσον εμείς οι γονείς της είμαστε σε θέση να (ανα)πληρώσουμε τα κενά της ακρωτηριασμένης δημόσιας παιδείας- και θα ολοκληρώνει τη φοίτηση σε κάποιο ΑΕΙ ή ΤΕΙ, απ’ όσα γλιτώσουν τη βίαιη αναδιάρθρωση. Βάσει του καλού σεναρίου θα είναι μια πτυχιούχος και γνώστης δύο ξένων γλωσσών, ανάμεσα σε 1,4 εκατ. νέους της γενιάς της (20-29 ετών) με ανάλογα πάνω κάτω προσόντα και με την ίδια αναπηρία: ένα ποσοστό ανεργίας ανάμεσά τους που στην καλύτερη περίπτωση θα έχει πέσει στο 40%. Το 2021 θα πρέπει να απαντήσω στο αμείλικτο ερώτημα της κόρης μου, τι νόημα είχε όλη αυτή η σπατάλη χρόνου και χρήματος αν πρόκειται να δουλεύει ως εποχική υπάλληλος των 500 ευρώ στον τουρισμό και να συνεχίσει να ζει εις βάρος μας, ανίκανη να οργανώσει αυτόνομη τη ζωή της. Το 2021 δεν θα έχω απέναντί μου μια κυκλοθυμική έφηβη, αλλά μια ενήλικα που θα θέλει να ξέρει πού πατάει και πού πηγαίνει.\nΔυο χρόνια μετά το 2021, το 2023, οι πρώτοι 40 αρειαναύτες θα προσγειώνονται στον αφιλόξενο κόκκινο πλανήτη με τη φιλοδοξία να είναι οι πρώτοι άποικοί του. Το πρόγραμμα Mars One που υπόσχεται ταξίδι χωρίς επιστροφή στους εθελοντές μοιάζει προς το παρόν με αποστολή αυτοκτονίας. Αλλά με βάση το γεγονός ότι σχεδιάζεται από επιστήμονες που επιστρατεύουν την τελευταία λέξη της τεχνολογίας για να καταστήσουν βιώσιμη την αποστολή, το Mars One έχει περισσότερες πιθανότητες από το Greece 2021. Οι επιβάτες του διαστημόπλοιου θα κάνουν ένα επτάμηνο ταξίδι χωρίς επιστροφή, με επίγνωση κινδύνων που η τεχνολογία του διαστήματος θα προσπαθήσει να αποτρέψει. Οι επιβάτες του «διαστημόπλοιου Ελλάδα» καλούνται να συνεχίσουν το μνημονιακό ταξίδι στο άγνωστο για άλλα οκτώ χρόνια, με ήδη συντελεσμένους τους περισσότερους από τους κινδύνους, ακριβώς γιατί εφαρμόζεται πλήρως η «τεχνολογία της εξυγίανσης».\nΤο πρόβλημα με την πολιτική και τις μακρινές επαγγελίες της είναι ότι έρχεται σε διαρκή, τρομακτική σύγκρουση με την τυραννία της στιγμής που την ίδια στιγμή επιβάλλει στους ανθρώπους. Εκεί άλλωστε αποτυγχάνουν ακόμη και οι μεγάλες ανθρωπιστικές ουτοπίες. Πώς να πιστέψει κανείς ότι μια διαδοχή από ζοφερά «παρόντα» μπορεί να οδηγήσει σε λαμπερά «μέλλοντα»; Πώς να καρφώσει ο μέσος άνθρωπος το βλέμμα του στο σωτήριον 2021 και να οργανώσει την οκταετία που μεσολαβεί, όταν δυσκολεύεται να σχεδιάσει τον μήνα, την εβδομάδα, ακόμη και τη μέρα που έρχεται; Από πού να αντλήσει υπομονή, όταν είναι τόσο καλά εκπαιδευμένος στην ανυπομονησία; Πώς να προσαρμοστεί στον βραδύ χρόνο της αναμονής, όταν όλα γύρω του τρέχουν με την ιλιγγιώδη ταχύτητα του χρήματος: τα sms, τα email, τα μοντέλα iPhone, οι γεωπολιτικές αναταράξεις, τα μνημόνια, οι αναθεωρήσεις τους, τα νομοσχέδια, οι «μεταρρυθμίσεις», οι αντι-μεταρρυθμίσεις; Πώς να δει «σχέδιο» στο χάος της απορρύθμισης των πάντων; Πώς να κοιμηθεί ήσυχος για οκτώ χρόνια, όταν κάθε πρωί τον λαχταράει το κακόηχο ξυπνητήρι της τρόικας;\nΤο 2021 εγώ θα είμαι 60 plus, η κόρη μου μια αγριεμένη άνεργη και οι «πολιτικοί μηχανικοί» του χάους στα σπίτια τους, αν όχι κάπου πολύ χειρότερα (τους το εύχομαι ολόψυχα). Κι αν έχουμε επιβιώσει μέχρι το 2021, σιγά μην κολώσουμε μπροστά στο 2023 και στον εποικισμό του Άρη.\nΚ. Π. Καβάφη, «Η τράπεζα του μέλλοντος» («Τα κρυμμένα ποιήματα»)\nPosted by ΚΙΜΠΙ at 12:43 AM No comments:\nΘάνατος από lifestyle\nΣυμπαθής φιγούρα ο τραγικά εκλιπών Μιχάλης Ασλάνης, εισέβαλε στην αισθητική και τηλεοπτική μας καθημερινότητα σε μια περίοδο ανεμελιάς -έτσι νομίζαμε, τουλάχιστον-, κατά την οποία η πόζα, η συσκευασία και το στιλ γοήτευαν ακόμη και την πολιτική ελίτ. Δεν ξέρω αν πρόσθεσε κάτι στο γούστο μας. Πάντως, το lifestyle και ο κραυγαλέος ναρκισσισμός της δημόσιας εικόνας δεν ήταν επινόηση ούτε δική του, ούτε του συναδέλφου του Λάκη Γαβαλά. Στην πραγματικότητα ήταν συνιστώσα της βιομηχανίας παραγωγής αγαθών, της καταναλωτικής πίστης και της διαφήμισης. Αυτά δεν ήταν φαινόμενα της ελληνικής «εικοσαετίας της ανεμελιάς». Ήταν συστατικά της εμπορευματικής μηχανής εδώ και πολλές δεκαετίες.\nΜπορούμε να πούμε ότι είναι και πολύ παλιότερα. Οι οικονομολόγοι αντιμετωπίζουν το lifestyle σαν χαρακτηριστικό της μεταπολεμικής «κοινωνίας της αφθονίας». Οι κοινωνιολόγοι πηγαίνουν λίγο πιο πίσω, στη μαζική αστικοποίηση του πληθυσμού από τον Μεσαίωνα και εντεύθεν. Αλλά, οι ιστορικοί αντιτείνουν ότι το lifestyle είναι επινόηση των αρχαίων Ελλήνων και Λατίνων. Οι πρώτοι είχαν τη «σχολή», οι δεύτεροι το otium. Και οι δύο λέξεις σημαίνουν «ανάπαυση» και αντιστοιχούν στη νεότερη «σχόλη». Το otium των Λατίνων (αντίθετο του negotium = εργασία, απασχόληση, μπίζνες) περιέγραφε το προνόμιο των ελεύθερων Ρωμαίων να γεμίζουν τον άφθονο ελεύθερο χρόνο τους με απασχολήσεις λιγότερο ή περισσότερο δημιουργικές, πάντως ευχάριστες. Πριν απ’ αυτούς, οι Αθηναίοι πολίτες, που κατά την άφθονη «σχόλη» τους διέσχιζαν τον αθηναϊκό περίπατο και κατέληγαν στην αγορά ή στις φιλοσοφικές «σχολές» μιλώντας περί ανέμων, υδάτων, πολιτικής, Θεού και σύμπαντος, ήταν φορείς ενός στιλ που αφορούσε τα ρούχα, τα γαστρονομικά γούστα ή τις ιδεολογικές ανησυχίες τους. Οι Ρωμαίοι, στην ακμή της αυτοκρατορίας, απογείωσαν το lifestyle του otium, παραφορτώνοντάς το με κοσμήματα, μοδάτα κουρέματα, ακριβά ρούχα, συναρπαστικά θεάματα και άφθονη τέχνη, ακόμη και στις αυλές των σπιτιών τους. Φυσικά, το ελληνορωμαϊκό lifestyle αφορούσε ελάχιστα τους πληβείους και καθόλου τους δούλους, για τους οποίους ήταν αδιανόητο το otium.\nΟ καπιταλισμός της μαζικής παραγωγής εκδημοκράτισε το lifestyle. Για να πουλήσει τα όλο και φθηνότερα αγαθά ακόμη έπρεπε να απελευθερώσει χρόνο στους πρώην δούλους και δουλοπάροικους. Με τον καιρό, κατέστησε το lifestyle κουλτούρα κατανάλωσης και διάθεσης του ελεύθερου χρόνου και των τυπικά ελεύθερων μισθωτών σκλάβων. Το lifestyle έγινε η άυλη συσκευασία κάθε εμπορεύματος, από τα παπούτσια μέχρι τα smartphones.\nΗ έκρηξη του ελληνικού lifestyle, που κατέλαβε άπληστα κάθε λεπτό τηλεθέασης, ακρόασης και ανάγνωσης, ήταν η απαραίτητη συνέργεια της εξίσου εκρηκτικής ανάπτυξης της διαφημιστικής αγοράς, που σήμερα έχει καταρρεύσει. Προ της εικοσαετίας, οι στιλιστικές επιλογές ήταν περιορισμένες, όπως και οι δίαυλοι διάδοσής τους. Οι παλιότεροι μπορεί να θυμηθούν τις «κολεξιόν» του Τσεκλένη, τις διαφημίσεις της Πειραϊκής Πατραϊκής ή του Αιγαίον, που σήμερα αποτελούν μνημεία βιομηχανικής παρακμής, αλλά ως εκεί. Οι πολυεθνικές φίρμες και η βαριά κουλτούρα του label «ανακάλυψαν» την ελληνική αγορά μάλλον αργά, κυρίως με το big bang των ιδιωτικών media και τα παράλληλα big bang της διαφήμισης, της καταναλωτικής πίστης και των εμπορικών αλυσίδων. Αυτή η αγορά ενοποιούσε παράδοξα, κυρίως μέσω της τηλεόρασης αλλά και μιας πανσπερμίας εντύπων, πλούσιους και φτωχούς. Ο Ασλάνης κι ο Γαβαλάς έφτιαχναν ρούχα κυρίως για τους πρώτους, αλλά η παρουσία τους στον δημόσιο χώρο ήταν απαραίτητη και για τους δεύτερους. Μπορεί οι φτωχοί να κατανάλωναν προσιτές απομιμήσεις των δημιουργιών τους, μπορεί τα ΜΜΕ να διαμόρφωναν μέσω εκπομπών και διαφημίσεων μια στιλιστική πυραμίδα ανάλογη της κοινωνικής, αλλά όλοι μαζί, πλούσιοι και φτωχοί, είχαν την ψευδαίσθηση ότι καταναλώνουν ένα ενιαίο αγαθό, ότι είναι μέλη της ίδιας κοινότητας καλού στιλ.\nΟ θάνατος του Ασλάνη, η φυλάκιση του Γαβαλά, τα λουκέτα των μιντιακών ομίλων που καταρρέουν, έπειτα από δυο δεκαετίες υπερβολικής δόσης lifestyle, κλείνουν συμβολικά αυτόν τον κύκλο. Η στιλιστική πυραμίδα κατεδαφίζεται από τα πάνω, με τους άλλοτε περιζήτητους celebrities να δηλώνουν μελοδραματικά «θύματα της κρίσης», ενώ παράλληλα παίζουν κρυφτό με την εφορία, τα ασφαλιστικά ταμεία και εκατοντάδες απλήρωτους εργαζόμενους. Αλλά, μην ανησυχείτε (και μην ελπίζετε) ότι το lifestyle θα λείψει από την μιντιακή μας καθημερινότητα. Ίσα ίσα, γνωρίζει μια νέα ακμή, η οποία δεν αντικατοπτρίζεται απαραίτητα στα cult διαφημιστικά σποτ για θαυματουργά σουτιέν, μαγικές σίτες και άλλα μυστήρια του telemarketing. Το lifestyle απλώς μεταλλάσσεται. Και μάλλον ερήμην των μιντιαρχών.\nΟι εγχώριοι άρχοντες του μιντιακού σύμπαντος ήταν μάλλον αδύνατο να αντιληφθούν ότι η πλημμυρίδα της «γκλαμουριάς» ήταν προσοδοφόρα μόνον όσο το φιλοθέαμον κοινό διέθετε κάποια αγοραστική δύναμη. Αλλά, η εμπορευματική δύναμη του lifestyle υπόκειται κι αυτή στις καμπές του οικονομικού κύκλου. Τα ιερατεία του lifestyle, αφού υπηρέτησαν με φανατισμό την καταδίκη των νεοελλήνων στη μείωση των εισοδημάτων και στην υποκατανάλωση, έμειναν με τα γυαλιστερά περιτυλίγματα στο χέρι. Και απορούν που δυσκολεύονται να τα γεμίσουν με διαφημιστικά έσοδα. Ως εκεί τους κόβει.\nΑλλά, όπως είπαμε, το lifestyle δεν πεθαίνει μαζί με τους γκουρού και τις ιέρειές του. Ούτε φυσικά τους ακολουθεί στη φυλακή. Μετατοπίζεται σ’ ένα πεδίο πιο άυλο, σχεδόν αξιακό, που συνεπικουρεί την απορρόφηση της έστω ισχνής κατανάλωσης ακόμη και ενός ανέργου. Οι πολυεθνικές το γνωρίζουν εδώ και δεκαετίες αυτό. Το παγκόσμιο αναψυκτικό τού ενός ευρώ διαφημίζεται ακόμη και σε πληθυσμούς που δεν έχουν πρόσβαση σε καθαρό νερό ή αιματοκυλιούνται σε εμφυλίους. Και οι διαφημίσεις του δεν μιλούν για τη μοναδική γεύση του, αλλά για την ευκαιρία που έχει όποιος το πίνει να μετέχει σε έναν πολύχρωμο, αισιόδοξο, πολυπολιτισμικό, οικουμενικό τρόπο ζωής και κατανάλωσης.\nΑυτή τη δοκιμασμένη συνταγή ακολουθεί δειλά η προσαρμογή του εγχωρίου lifestyle στη μνημονιακή πραγματικότητα. Καθώς αυτονομείται από την καθαρά εμπορευματική του λειτουργία, γίνεται ένα είδος παρηγορητικής θρησκείας. Οι τράπεζες δεν τολμούν να υπαινιχθούν νέο γύρο επέκτασης της καταναλωτικής πίστης, αλλά μας εξηγούν διαφημιστικά τι είναι «ελευθερία», «σταθερότητα», «αλληλεγγύη», «μέλλον», «πατρίδα». Οι υπηρεσίες ηλεκτρονικού ταχυδρομείου μάς μετατοπίζουν γλυκά από το μακελειό στη Συρία, στην έρευνα «για τις γλυκές μανούλες που γίνονται οι χειρότερες πεθερές» κι από εκεί στη συνταγή για «γλυκόξινο χοιρινό». Στο tweeter παρακολουθούμε συναρπαστικές μάχες ατάκας μεταξύ ενός άγνωστου φοιτητή ιατρικής και του ακατάπαυστα «τιτιβίζοντος» υπουργού Υγείας. Στο Facebook, νέοι άνθρωποι διαγκωνίζονται για να δηλώσουν «status» στην πλαζ με καινούργια γκόμενα, έξω από τον Γερμανό με καινούργιο κινητό, μέσα στο μπαρ πάνω από ένα Mojito. Όλος αυτός ο χαζοχαρούμενος χυλός δεν στέλνει τον κόσμο κατευθείαν στο ταμείο, αλλά τον κρατά σε καταναλωτική επαγρύπνηση. Μακροπρόθεσμα η εκκλησία της κατανάλωσης θα ξαναζωντανέψει και οι πολυάριθμοι πιστοί της θα σπεύσουν ν’ ανάψουν κερί.\nΜακροπρόθεσμα όλοι θα πεθάνουμε, θα αντέτεινε ο Κέινς. Όχι, όμως, από υπερβολική δόση lifestyle. Αλλά, από βλακεία και σκληρότητα.\nΚωνσταντίνος Μαρκουλάκης: Θα παρουσίαζε πρωινή εκπομπή;\nΗ Victoria Beckam φοράει πρώτη το hot print της Burberry!\nΓιατί δεν έγινε η πρεμιέρα του δελτίου ειδήσεων στη Δημόσια Τηλεόραση.\nΓρήγορο και εύκολο μιλφέιγ με κρέμα τυριού.\nΗ τέλεια mini φούστα σε γκρι απόχρωση!\nΠοια γνωστή παρουσιάστρια συνεχίζει τις διακοπές της;\nΜαρία Λουίζα Βούρου: Δεν είμαι έτοιμη για μια καινούργια σχέση.\nΑ. Πικράκη: Η Μις Ελλάς αναχώρησε για την Ινδονησία.\nΣμαράγδα Καρύδη: Έχουν γραφτεί ψέματα για μένα.\nΔέσποινα Βανδή: Αλλαγή επαγγελματικών σχεδίων λίγο πριν ξεκινήσει τις εμφανίσεις της.\nΦ. Σκορδά: Η επιστροφή στην Αθήνα και η πρώτη μέρα στη νέα τηλεοπτική στέγη.\nΚρασσάς- Κουρούπη: Η πιο γλυκιά μέρα της ζωής τους.\n7 τρόποι για να δείξετε νεότερη.\nΤίτλοι ειδήσεων από την αρχική σελίδα της Yahoo!, 5.9.2013, ώρα 9.35 π.μ.\nPosted by ΚΙΜΠΙ at 12:11 AM 1 comment:


Άγριες Μέλισσες spoiler Θέμελης: Ο Δούκας ζητά εκδίκηση | Alphafreepress.gr\nalphafreepress.gr / ΨΥΧΑΓΩΓΙΑ / Άγριες Μέλισσες spoiler Θέμελης: Ο Δούκας ζητά εκδίκηση\nΆγριες Μέλισσες spoiler Θέμελης: Ο Δούκας ζητά εκδίκηση\nΆγριες Μέλισσες spoiler Θέμελης: Ο Δούκας έχει μάθει, στις Άγριες Μέλισσες, πως αυτός που βίασε την αδελφή του είναι ο Σωκράτης Θέμελης.\nΟ Δούκας έχει μάθει, στις Άγριες Μέλισσες, πως αυτός που βίασε την αδελφή του είναι ο Σωκράτης Θέμελης, αλλά οι κινήσεις του δεν θυμίζουν σε τίποτα πως γνωρίζει την αλήθεια. Ωστόσο, ο Θέμελης ανακαλύπτει πως ο Δούκας ξέρει και η συμπεριφορά του είναι αυτή που τον τρομάζει ακόμα περισσότερο.\nΣύμφωνα με όσα γράφει για τις Άγριες Μέλισσες το περιοδικό ΜΥtv, ο Θέμελης είναι σίγουρος πως ο Σεβαστός θα γυρέψει εκδίκηση. Μάλιστα, όπως θα δούμε, αυτός ο τρόμος τον έχει κυριεύσει και τον οδηγεί σε ανεξέλεγκτες συμπεριφορές.\nΆγριες Μέλισσες spoiler: Το μοιραίο λάθος που κάνει η Σοφούλα\nΣύμφωνα με το spoiler του Αλέξη Μίχα στο «Πρωινό» Ξεκινάει η δική του Μάνου Βόσκαρη είναι η βασική πλοκή των «Άγριων Μελισσών» που θα μας απασχολήσει στα επόμενα επεισόδια. Έχουμε μία καθοριστική επιστροφή από τα παλιά. Ο δεσμοφύλακας της Ελένης, Λάζαρος Γκούμας, επιστρέφει για να καταθέσει ως μάρτυρας κατηγορίας στη δίκη εναντίον του Βόσκαρη, που κατηγορείται για τους κατά συρροή βιασμούς στις φυλακές της Θεσσαλίας.\nΤον ρόλο του Λάζαρου Γκούμα ερμηνεύει ο ηθοποιός Τάσος Σωτηράκης. Ο Λάζαρος Γκούμας είναι ένας τυπικός δεσμοφύλακας, σκληρός άνθρωπος, που πολλές φορές ξεπερνά τα όρια. Όμως, γνωρίζει για τους βιασμούς, για την έκτρωση της Ελένης στη φυλακή και την είχε βοηθήσει να αποδράσει.\nΗ Σοφούλα Τόλλια πιέζεται να ψευδομαρτυρήσει υπέρ του συζύγου της και θα το κάνει θέλοντας να τον παρουσιάσει ως θύμα. Η Ελένη βρίσκεται στη δίνη του κυκλώνα και αυτή θα είναι μια πολύ δυσάρεστη έκπληξη για την έκβαση της δίκης. Η Σοφούλα πολύ αργότερα θα καταλάβει το τέρας που λέγεται Βόσκαρης και θα αντιδράσει ζητώντας τη βοήθεια του Άγγελου. Μια ανατροπή τη δεύτερη μέρα της δίκης θα έρθει να αλλάξει τα πάντα στις «Άγριες Μέλισσες».\nΑΓΡΙΕΣ ΜΕΛΙΣΣΕΣ SPOILER ΔΟΥΚΑΣ\nΑΓΡΙΕΣ ΜΕΛΙΣΣΕΣ SPOILER ΘΕΜΕΛΗΣ


Ντιφτάροντας την Porsche Taycan στη Σουηδία [video] | Drive\nΚαθώς η Porsche προετοιμάζεται να παρουσιάσει το πρώτο EV της, η τιμ εξέλιξης βάζει τις τελευταίες πινελιές στην Taycan. Η οποία απ’ ό,τι φαίνεται ντριφτάρει μια χαρά…\nΔευτέρα, 01 Απριλίου 2019 | Γιάννης Κουτσουφλάκης Επικοινωνία\nΔύο ηλεκτρομοτέρ, ένα για το εμπρός και ένα για τον πίσω άξονα, όχι μόνο δίνουν επιδόσεις-φωτιά στην ευθεία, αλλά καθιστούν την Taycan και ένα καθ’ όλα σπορ GT. Και η έκδοση «Turbo», όπως ονομάζει η Porsche το τοπ μοντέλο, αποδίδει ούτε λίγο ούτε πολύ 600 άλογα. Καθόλου παράξενο λοιπόν που η γερμανική μπερλίνα θα χρειάζεται λιγότερο από 3,5” για το σπριντ των 0-100 km/h και 12” για το αντίστοιχο των 0-200 km/h, όπως ανακοινώνει το Zuffenhausen. Επιδόσεις που πετυχαίνει χοντρικά η υφιστάμενη Porsche Panamera των 550 ίππων.\nΗ ομοιότητα της Taycan με την τελευταία είναι προφανής, με μόνη διαφορά ότι εδώ πρόκειται μια 4θυρη μπερλίνα αντί για 5πορτο liftback. Η μεγαλύτερη αλλαγή σε σχέση με το πρωτότυπο Mission Ε, στο οποίο βασίζεται, είναι οι πίσω πόρτες που στο αυτοκίνητο παραγωγής ανοίγουν με συμβατικό τρόπο αντί να είναι αρθρωμένες στο πίσω μέρος.\nΗ Porsche λοιπόν, στο πλαίσιο των δοκιμών εξέλιξης πήγε την Taycan στη Σουηδία για δοκιμές, εξομοιώνοντας έτσι τις πολικές συνθήκες που θα μπορούσε να αντιμετωπίσει το αυτοκίνητο. Οι μηχανικοί δεν επιβεβαίωσαν την αυτονομία σε αυτές τις συνθήκες στο Roadshow, οπότε μένουμε στα δημοσιευθέντα τεχνικά δεδομένα, βάσει των οποίων η συστοιχία μπαταριών του αυτοκινήτου υπόσχεται «περισσότερα από 500 km» στον παλιό κύκλο μέτρησης NEDC. Όσον αφορά το νέο πρότυπο υπολογισμού WLTP θα πρέπει να υπολογίζουμε μια αρνητική απόκλιση της τάξης του 20%.\n«Η Taycan έχει διανύσει συνολικά έξι εκατομμύρια χιλιόμετρα σε όλον τον κόσμο», εξηγεί ο Stefan Weckbach, επικεφαλής της γκάμας. Ένα ταξίδι που απασχόλησε σχεδόν 1.000 οδηγούς, τεχνικούς και μηχανικούς και που απαίτησε περισσότερες από 100.000 φορτίσεις. Δοκιμές, ιδιαίτερα σημαντικές για την Porsche Taycan: Το γερμανικό σπόρτσκαρ θα είναι το πρώτο ηλεκτρικό αυτοκίνητο ευρείας παραγωγής, ικανό να φορτίζεται στην εκπληκτική ισχύ των 350 kW. Μια εξαιρετικά γρήγορη επαναφόρτιση που θα επιτρέψει να ανακτήσεις 100 km αυτονομίας σε μόλις 4 λεπτά.\nΕν τω μεταξύ, οργιάζουν οι φήμες ότι η Porsche εξελίσσει μια Taycan με κίνηση μόνο στους πίσω τροχούς, προκειμένου να μειώσει την τιμή της, επιτρέποντας σε περισσότερους καταναλωτές να αγοράσουν το EV της. Να θυμίσουμε ότι και η Macan ετοιμάζεται να ακολουθήσει τον αμιγώς ηλεκτρικό δρόμο χάρη στην αρχιτεκτονική Premium Platform Electric, ενώ υπάρχουν σκέψεις για κάτι ανάλογο και στην Cayenne.\nΗ επίσημη παρουσίαση σε μέταλλο για την Taycan θα γίνει στην ΙΑΑ 2019, τον Σεπτέμβριο στην Φρανκφούρτη, ενώ ήδη 20.000 υποψήφιοι αγοραστές έχουν ήδη υποβάλει τη φόρμα προ-παραγγελίας.


Cialis σε απευθείας σύνδεση 10mg/20mg/40mg/60mg: Χρήσεις, τη δοσολογία, παρενέργειες\nΤο Cialis δεν είναι το ίδιο με το δημοφιλές Viagra. Το σύγχρονο φάρμακο έχει μια πιο αποτελεσματική, ασφαλή και τέλεια φόρμουλα. Παρενέργειες πρακτικά δεν υπάρχουν. Ο κατάλογος των περιορισμών και των αντενδείξεων περιλαμβάνει μόνο μερικά σημεία. Η πρόσληψη αλκοόλ ή λιπαρών τροφίμων δεν επηρεάζει την επίδραση του φαρμάκου. Το σημαντικότερο πλεονέκτημα του Cialis είναι μακροπρόθεσμο. Τα στυτικά προβλήματα μπορούν να ξεχαστούν για 48 ώρες. Ακόμα και τα πιο δημοφιλή φάρμακα για την καταπολέμηση της ανικανότητας δεν έχουν τέτοια αποτελέσματα. Κι αυτό είναι ένα ισχυρό πλεονέκτημα υπέρ του Cialis. Είναι σε θέση να χειριστεί οποιαδήποτε σεξουαλική δυσλειτουργία.\nΤο δραστικό συστατικό του Cialis 60 mg είναι η ταδαλαφίλη, με την επίδραση της οποίας τα αιμοφόρα αγγεία διαστέλλονται και έπειτα προκαλείται μείωση του τόνου των λείων μυών και αύξηση της ροής αίματος στα πυελικά όργανα. Ως αποτέλεσμα, τα σπηλαιώδη σώματα, τα οποία βρίσκονται στον κορμό του πέους, γεμίζουν με αίμα και αυξάνονται σε μεγάλο βαθμό. Η ταδαλαφίλη δεν είναι σεξουαλικό διεγερτικό, επομένως, θετική επίδραση από τη λήψη του φαρμάκου θα παρατηρηθεί μόνο στην περίπτωση της σεξουαλικής διέγερσης.\nΤο γενόσημο Cialis Professional 20 mg είναι ένα αξιόπιστο, καινοτόμο φάρμακο που έχει σχεδιαστεί για να αυξάνει τη δραστικότητα και να βελτιώνει την ποιότητα του σεξ. Η βελτιωμένη φόρμουλα του φαρμάκου προκαλεί την γρήγορη εμφάνιση μιας ισχυρής στύσης, μια εκτίναξη ισχύος και ενέργειας, αυξάνει τη διάρκεια της σεξουαλικής επαφής και τη σεξουαλική αντοχή.\nΠρόσφατα το Cialis Soft εμφανίστηκε στις αλυσίδες φαρμακείων και γρήγορα έγινε δημοφιλές στους καταναλωτές. Είναι γνωστό παγκοσμίως και πωλείται ως εξαίρετο μέσο για την αύξηση της ισχύος και τη βελτίωση της λειτουργίας των γεννητικών οργάνων. Το συστατικό ταδαλαφίλη δημιουργεί τη βάση αυτού του φαρμάκου. Προωθεί τη γενική αλληλεπίδραση όλων των ουσιών και επιταχύνει την εμφάνιση θετικού ιατρικού αποτελέσματος.\nΗ ανικανότητα είναι το νούμερο ένα πρόβλημα για τους άνδρες. Επιλύοντας το πρόβλημα αυτό, πολλοί από τους ίδιους έχουν ήδη καταλάβει την ποιότητα του φαρμάκου Cialis. Αλλά δεν αρέσει σε όλους ο χρόνος που κρατάει η επίδρασή του και το ότι επιλύεται μόνο το πρόβλημα που σχετίζεται με τη στυτική δυσλειτουργία. Αποφασίζοντας να ακούσουν τις απόψεις και τις επιθυμίες των καταναλωτών, οι κατασκευαστές εφηύραν ένα πραγματικά ισχυρό φάρμακο. Αυτό καταπολεμά την ανδρική σεξουαλική ανικανότητα και την πρόωρη εκσπερμάτιση. Αυτή η επίδραση έγινε δυνατή χάρη σε δύο ισχυρά ενεργά συστατικά που συνδυάστηκαν επιτυχώς. Αυτά είναι η ταδαλαφίλη 20 mg και η δαποξετίνη 60 mg, τα οποία αποτελούν τη βάση του φαρμάκου Cialis Super Active. Αυτός ο συγκεκριμένος συνδυασμός σε ένα χάπι καθιστά το φάρμακο πολύ υψηλό σε ζήτηση σήμερα.


Αγροτικές Ειδήσεις: Εχθροί και ασθένειες του αμπελιού | agrocapital.gr\n- Στις πιο θερμές, στις παραθαλάσσιες περιοχές καθώς και στις πιο πρώιμες ποικιλίες η βλάστηση έχει ήδη ξεπεράσει τα 15 εκ.\nΜήκος βλαστού (15─30 εκ.)\nΤα ανωτέρω βλαστικά στάδια της καλλιέργειας είναι ιδιαίτερα ευαίσθητα σε προσβολές από τη μυκητολογική ασθένεια Τις τελευταίες 2─3 εβδομάδες ο καιρός παραμένει ιδιαίτερα ασταθής με βροχές, υψηλά επίπεδα υγρασίας και θερμοκρασίες ελαφρώς χαμηλότερες από ότι συνήθως για την εποχή. Αυτές οι καιρικές συνθήκες ευνοούν τη γρήγορη εξάπλωση της ασθένειας. Επίσης, η πρόγνωση του καιρού για τις επόμενες 4─5 ημέρες προβλέπει παρόμοια εξέλιξη του καιρού με κάπως υψηλότερες θερμοκρασίες. Για το λόγο αυτό, σε περιοχές που η ασθένεια έχει ήδη εμφανιστεί ή εμφανίζεται συχνά και ιδιαίτερα όταν πρόκειται για ευαίσθητες ποικιλίες, συστήνετε η συνέχιση της προστασίας των καλλιεργειών με ένα κατάλληλο και εγκεκριμένο μυκητοκτόνο. Δεν συνιστάται η χρήση χαλκούχου σκευάσματος στα στάδια αυτά, διότι προκαλείται καθυστέρηση στη βλάστηση. Συνιστάται η ορθολογική εναλλαγή μυκητοκτόνων από διαφορετικές κατηγορίες, προκειμένου να αποφευχθεί ο κίνδυνος δημιουργίας ανθεκτικότητας του μύκητα. Δεδομένου ότι αυτή την εποχή ο ρυθμός επιμήκυνσης της βλάστησης είναι ιδιαίτερα ταχύς, η προστασία των αμπελώνων από το παθογόνο είναι επιβεβλημένη στις υγρές περιοχές και για όσο διάστημα επικρατούν βροχοπτώσεις. Επίσης, σε κάθε περιοχή η προστασία των αμπελώνων από την ασθένεια πρέπει να είναι γενικευμένη, ώστε να μην υπάρχουν εστίες πολλαπλασιασμού και διασποράς μολυσμάτων του μύκητα. Επισημαίνεται ότι τα κονίδια του μύκητα είναι αεροσπόρια, με αποτέλεσμα να μεταφέρονται και να μολύνουν σε μεγάλες αποστάσεις. Σε περιοχές όπου η ασθένεια δεν ενδημεί, καθώς και σε ανθεκτικές ποικιλίες, συνιστάται η επισκόπηση του αμπελώνα αμέσως μετά την επικράτηση συνθηκών περονοσπόρου (απαιτείται η συνεχής και επί αρκετές μέρες επικράτηση σχετικής υγρασίας μεγαλύτερης από 85% και θερμοκρασία από 13─270 C). Συστήνεται άμεσα ψεκασμός μόνο στην περίπτωση που διαπιστώνονται προσβολές (εξανθίσεις του μύκητα). Σημειώνεται ότι η καταπολέμηση του περονοσπόρου μπορεί να συνδυαστεί με αυτή του ωιδίου. Καλλιεργητικά μέτρα που βελτιώνουν την κυκλοφορία του αέρα μέσα στον αμπελώνα και συντελούν στο ταχύτερο στέγνωμα των φυτών από τη βροχή ή τη δροσιά, συμβάλουν καθοριστικά στον περιορισμό της σοβαρότητας της ασθένειας. Τέτοια μέτρα είναι: 1) η επαρκής αποστράγγιση του εδάφους, 2) η καταστροφή των ζιζανίων και 3) το σωστό βλαστολόγημα και ξεφύλλισμα.\nΟ ρυθμός αύξησης της βλάστησης είναι υψηλός την εποχή αυτή και ο κίνδυνος μολύνσεων από την ασθένεια μεγάλος. Οι καιρικές συνθήκες των αμέσως επόμενων ημερών φαίνεται ότι ευνοούν τη γρήγορη εξάπλωση του μύκητα. Γενικά, συνιστάται προσοχή σε περιοχές όπου η ασθένεια ενδημεί καθώς και στις ευαίσθητες ποικιλίες. Στις περιπτώσεις αυτές συστήνεται για προληπτικούς λόγους η συνέχιση της προστασίας των καλλιεργειών από την ασθένεια με ένα κατάλληλο και εγκεκριμένο μυκητοκτόνο.. Σε κάθε περίπτωση είναι χρήσιμο οι αμπελουργοί να επισκοπούν τον αμπελώνα μία φορά την εβδομάδα, να προβαίνουν σε μία εκτίμηση της προσβολής (ποσοστό πρέμνων με προσβολή) και να συλλέγουν και να καταστρέφουν τούς προσβεβλημένους βλαστούς. Πιθανή επανάληψη του ψεκασμού κατά τη διάρκεια αυτών των σταδίων είναι συνάρτηση της επανεκτίμησης της προσβολής, των καιρικών συνθηκών, της ευαισθησίας της ποικιλίας και της διάρκειας δράσης του μυκητοκτόνου. Η ένταση της ασθένειας μειώνεται με μία σειρά καλλιεργητικών μέτρων, μεταξύ των οποίων και τα θερινά κλαδέματα, τα οποία διευκολύνουν τον αερισμό και την έκθεση στο φως της βλάστησης και των βοτρύων. Συνιστάται να δοθεί μεγάλη σημασία στην ορθολογική εναλλαγή ωιδιοκτόνων από διαφορετικές κατηγορίες, προκειμένου να αποφευχθεί ο κίνδυνος δημιουργίας ανθεκτικότητας του μύκητα. Η καταπολέμηση του ωδίου μπορεί να συνδυαστεί με αυτή του περονοσπόρου.\nΗ πρώτη πτήση του εντόμου βρίσκεται ήδη σε εξέλιξη, με ιδιαίτερα αυξημένους αριθμούς συλλήψεων ακμαίων στις περισσότερες αμπελουργικές περιοχές του Τυρνάβου. Την εποχή αυτή η ευδεμίδα δεν αποτελεί κίνδυνο για την αμπελοκαλλιέργεια, διότι τα ακμαία της διαχειμάζουσας γενιάς γεννούν και οι προνύμφες τους αναπτύσσονται ως επί τω πλείστον σε πολλούς άλλους ξενιστές. Οι προνύμφες της πρώτης γενιάς που προσβάλλουν τα άνθη κατά κανόνα δεν προκαλούν οικονομικής σημασίας ζημιές στην παραγωγή. Οι ανθοταξίες έχουν μεγάλο αριθμό ανθέων, σε σχέση με τον αριθμό των ραγών που τελικά σχηματίζονται σε αυτές. Η καρπόδεση, αφορά συνήθως ένα ποσοστό από 30% έως 50% των ανθέων. Φαίνεται, ότι η όποια ζημιά στα άνθη από τις προνύμφες της ευδεμίδας, προκαλεί μία εξισορροπητική μείωση της φυσικής ανθόρροιας. Ανάλογα με την ποικιλία, το πρέμνο μπορεί να αναπληρώνει σε ορισμένες περιπτώσεις, έως και το 50% των ανθέων της ανθοταξίας. Επίσης, την εποχή αυτή δραστηριοποιείται πληθώρα φυσικών εχθρών (αρπακτικά και παρασιτοειδή), που ελέγχουν σε σημαντικό ποσοστό τους πληθυσμούς του εντόμου. Για το λόγο αυτό δεν συνιστάται η καταπολέμηση του εντόμου σε αυτά τα βλαστικά στάδια, αλλά και γενικότερα η καταπολέμηση των προνυμφών της ανθόβιας γενιάς.\nΠροσοχή: Σε κάθε περίπτωση να τηρούνται αυστηρά οι οδηγίες χρήσης των φυτοπροστατευτικών προϊόντων για την αναλογία χρήσης, την συνδυαστικότητα, τον κίνδυνο φυτοτοξικότητας, το διάστημα μεταξύ τελευταίας επέμβασης και συγκομιδής και τα μέτρα προστασίας για την αποφυγή δηλητηρίασης. Όλα τα δελτία μας υπάρχουν στην ιστοσελίδα του Υπουργείου Αγροτικής Ανάπτυξης & Τροφίμων στο διαδίκτυο www.minagric.gr.


Άγιος Θεόδωρος Κοζάνης - Βικιπαίδεια\nΆγιος Θεόδωρος Κοζάνης\nΣυντεταγμένες: 40°16′49″N 21°12′56″E / 40.28028°N 21.21556°E / 40.28028; 21.21556\nΟ Άγιος Θεόδωρος είναι οικισμός της τοπικής κοινότητας Αγιάσματος, της δημοτικής ενότητας (τέως δήμου) Τσοτυλίου, του δήμου Βοΐου, της περιφερειακής ενότητας (τέως νομού) Κοζάνης, στην περιφέρεια περιφέρεια Δυτικής Μακεδονίας, σύμφωνα με το πρόγραμμα Καλλικράτης.  Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Βοΐου του νομό Κοζάνης , στο γεωγραφικό διαμέρισμα Μακεδονίας. \nΜέχρι το 1927 ονομαζόταν Τσάριστα. \nΟ Άγιος Θεόδωρος είναι ορεινός οικισμός στο δυτικό άκρο του νομού Κοζάνης, στις ανατολικές κλιτύς του Βοΐου και σε μέσο σταθμικό υψόμετρο 770. Απέχει 70 χλμ. περίπου Δ. της Κοζάνης. \nΟ οικισμός αναγνωρίστηκε το 1918 ως Τσάριστα και προσαρτήθηκε στην κοινότητα Λικνάδων. Το 1927 μετονομάστηκε σε Άγιος Θεόδωρος. Με το ΦΕΚ 244Α - 04/12/1997 αποσπάστηκε από την κοινότητα Αγιάσματος και προσαρτήθηκε στον δήμο Τσοτιλίου. Με το ΦΕΚ 87Α - 07/06/2010 αποσπάστηκε από τον δήμο Τσοτυλίου και προσαρτήθηκε στον δήμο Βοΐου. \n↑ 2,0 2,1 2,2 https://www.eetaa.gr/metaboles/oikmet_details.php?id=16505\n↑ 3,0 3,1 3,2 ΠΛ 1:180\n↑ 4,0 4,1 4,2 ΠΛΜ 1:455\n↑ Δομή 1:228\n↑ «Διακοπές», σ. 944\nΑνακτήθηκε από "https://el.wikipedia.org/w/index.php?title=Άγιος_Θεόδωρος_Κοζάνης&oldid=9282899"\nΤελευταία τροποποίηση 21:57, 27 Ιανουαρίου 2022.


b-movies.gr - b-movies - MARDI GRAS MASSACRE (1978)\nMARDI GRAS MASSACRE (1978) (ΗΠΑ)\nΘέμα: Slasher, Αστυνομική Έρευνα, Sleaze, Sexploitation, Παράνοια, Ανθρωποθυσία, Video Nasty\nΣκηνοθεσία Jack Weis\nΗθοποιοί Curt Dawson, Gwen Arment, William Metzo, Laura Misch Owens, Cathryn Lacey, Nancy Dancer, Wayne Mack\nΣενάριο Jack Weis\nΠαραγωγή Jack Weis, John Stimac\nΜουσική Dennis Coffey, Mike Theodore\nΦωτογραφία Jack McGowan, Don Piel, Jack Weis\nΕιδικά εφέ Michael Nahay\nΈνας άνδρας θυσιάζει ιερόδουλες σε μια Αζτέκικη θεότητα ενώ η αστυνομία τον αναζητεί.\nΜόλις τελείωσα την προβολή του MARDI GRAS MASSACRE και νιώθω λες και την τελευταία μιάμιση ώρα βρισκόμουν σε ντίσκο της δεκαετίας του ’70! Αυτό γιατί η μπιτάτη και απόλυτα χορευτική μουσική δε σταμάτησε σχεδόν καθόλου να παίζει στην ταινία, σε σημείο που με κούρασε. Λέγοντας όμως αυτό, πρέπει να επισημάνω επίσης ότι η μουσική είναι μάλλον ό,τι καλύτερο έχει να επιδείξει αυτή η κάποτε ξεχασμένη ταινία.\nΚαι λέω «κάποτε» γιατί τελικά απέκτησε τα 15 λεπτά δόξας της στα μέσα της δεκαετίας του ’80 όταν και προστέθηκε στην διαβόητη λίστα των Video Nasties στη Μ. Βρετανία και ο κόσμος μοιραία άρχισε να αποκτά ενδιαφέρον γι αυτή. Είμαι βέβαιος ότι οι περισσότεροι το μετάνιωσαν πικρά μιας και αντί για ασταμάτητο gorefest που προδιαθέτει η προσθήκη στη λίστα, το MARDI GRAS MASSACRE προέκυψε περισσότερο σαν τεστ αντοχής ακόμα και για τον πιο σκληραγωγημένο οπαδό του κακού σινεμά.\nΠολλοί κάνουν το λάθος να συγκρίνουν τη συγκεκριμένη ταινία με το BLOOD FEAST του πατέρα του gore, Herschell Gordon Lewis, αλλά οι ομοιότητες σταματούν μόνο στην υπόθεση. Το BLOOD FEAST, όσο κακό και να φαίνεται σήμερα, είναι σίγουρα πολύ καλύτερο, πιο αστείο και πιο αιματηρό από αυτό το μεγάλο λάθος που λέγεται MARDI GRAS MASSACRE.\nΧωρίς υπόθεση, ρυθμό, κατεύθυνση και γενικά ενδιαφέρον η ταινία είναι μια καθαρά ερασιτεχνική παραγωγή που πάντως παραδίδει τα αγαθά από άποψη γυμνού, sleaze, τραγελαφικών διαλόγων και ερμηνειών όσο και ανεπιτήδευτου χιούμορ. Η ιστορία ακολουθεί έναν τύπο που γυρνάει από στριπτιτζίδικο σε ντίσκο και κλαμπ της Νέας Ορλεάνης ψάχνοντας για ιερόδουλες τις οποίες σκοπεύει να θυσιάσει στην θεότητα που λατρεύει, το όνομα της οποίας σχεδόν δεν προφέρεται. Μετά την ανακάλυψη του πρώτου θύματος η αστυνομία αρχίζει να τον αναζητάει…..και αυτό είναι όλο!\nΌμως στη συγκεκριμένη περίπτωση του MARDI GRAS MASSACRE οι λεπτομέρειες μετράνε και αυτές δίνουν την προστιθέμενη αξία , αν μπορεί να μιλήσει κανείς για κάτι τέτοιο στη συγκεκριμένη περίπτωση. Δεν ξέρω τι να επιλέξω σαν highlight σε αυτό το ανεκδιήγητο κατασκεύασμα. Το ότι οι φόνοι του φίλου μας γίνονται με πανομοιότυπο σχεδόν τρόπο, ακόμα και με τους ίδιους ακριβώς διαλόγους κάθε φορά; Το βλέμμα και οι ατάκες του φίλου μας («Ψάχνω κάτι ξεχωριστό με μοχθηρές γυναίκες»); Το ότι κατά τη διάρκεια της έρευνας για το φονιά ένας μπάτσος ερωτεύτηκε σφόδρα την πόρνη την οποία ανέκρινε και ο έρωτας τους έγινε η 2η υποπλοκή της ταινίας; Ή μήπως τα συνεχόμενα πλάνα σε κλαμπάκια και ντίσκο όπου ο χορός των κατά κανόνα ημίγυμνων θηλυκών θαμώνων ήταν συνεχώς σε πρώτο πλάνο και μοιάζουν σαν να μπήκαν δια της βίας για να παρατείνουν τη διάρκεια της ταινίας;\nΤα διλήμματα είναι μεγάλα και κρίσιμα και μάλλον θα μείνουν αναπάντητα γιατί τώρα που ξανασκέφτομαι την ταινία όλο και βρίσκω μικρά- μικρά διαμαντάκια ανικανότητας και τρέλας που μόνο άτομα χωρίς καμία απολύτως αίσθηση του χιούμορ δεν θα εκτιμούσαν. Πρώτα απ’ όλα έρχονται οι φόνοι- ανθρωποθυσίες του κακού της ιστορίας. Η ρουτίνα πάντα η ίδια: τις καθίζει, τις ποτίζει, τις δένει στο τραπέζι του πόνου- κάτι στο οποίο όλες συναινούν αμέσως και χωρίς κανένα πρόβλημα, πηγαίνει στο άλλο δωμάτιο, ντύνεται με τη στολή ιεροτελεστίας και μετά αρχίζει το γλέντι. Αυτό περιλαμβάνει κάρφωμα της δεξιάς παλάμης, κόψιμο της αριστερής πατούσας και τέλος μαχαίρωμα στο στομάχι, κόψιμο και αφαίρεση της καρδιάς.\nΑκούω τους σπλατεράδες να λένε «και που είναι το κακό σε αυτό;». Δυστυχώς η έλλειψη budget ανάγκασε (;) τους συντελεστές να γυρίσουν τις σκηνές gore μόνο μια φορά οπότε επαναλαμβάνονται τα ίδια ακριβώς πλάνα σε κάθε φόνο. Από τις ίδιες κακές οπτικές γωνίες, με τον ίδιο ακριβώς διάλογο και ύφος κάθε φορά!\nΑπό εκεί και πέρα έχουμε συνεχή πλάνα αναίτιου γυμνού από καλλίγραμμες γυναίκες που είτε χορεύουν στα κλαμπάκια είτε βρίσκονται δεμένες στο βωμό θυσίας του κακού της υπόθεσης τα οποία και είναι ότι πιο ενδιαφέρον έχει να επιδείξει η ταινία μαζί με την τρομερή μουσική. Επίσης ξεχωρίζει η σκηνή που οι μπάτσοι έχουν εντοπίσει την κρυψώνα του δολοφόνου και καθώς πάνε προς το διαμέρισμα του για τον συλλάβουν ο ένας πετάει την χωρίς προηγούμενο ιδέα να πάνε για ένα… ποτάκι στο παρακείμενο μπαρ καθώς θα περιμένουν για τις ενισχύσεις την ίδια ώρα που ο φίλος μας έχει κάνει την υπέρβαση εξασφαλίζοντας 3 ιερόδουλες για να θυσιάσει στην Αζτέκικη θεότητα την οποία λατρεύει! Ασύλληπτη έμπνευση που χωρίς αμφιβολία είναι η σκηνή για την οποία αξίζει κανείς να αναζητήσει την ταινία.\nΔεν έχει ιδιαίτερο νόημα να ασχοληθούμε με στάνταρντς παραγωγής, σκηνοθεσίας, ερμηνείες και ειδικά εφέ καθώς όλα μοιάζουν σαν κακόγουστο αστείο, όπως και ολόκληρο το MARDI GRAS MASSACRE που είναι μια ταινία τόσο κακή που κανείς πρέπει να δει για να πιστέψει. Με μηδενική ατμόσφαιρα και ερασιτεχνισμό σε όλα τα μέτωπα, κάνει τις τόσο φημισμένες για την μη ποιότητα τους ταινίες του Edward Wood Jr. να μοιάζουν με διαχρονικά αριστουργήματα για Oscar. Χωρίς υπερβολή!


Εύβοια: Άγριο επεισόδιο σε μπαρ στα Ψαχνά τα ξημερώματα με πάνω από 50 άτομα\nΑρχική σελίδαΨαχνάΕύβοια: Άγριο επεισόδιο σε μπαρ στα Ψαχνά τα ξημερώματα με πάνω από 50 άτομα\nΆγριο επεισόδιο σήμανε συναγερμό στις Αστυνομικές αρχές τα ξημερώματα της Πέμπτης 24/03 στα Ψαχνά Ευβοίας.\nΛίγο μετά τις 5 για άγνωστο λόγο ξέσπασε σοβαρό επεισόδιο σε μπαρ το οποίο είχε οργανώσει πάρτυ. Ο καυγάς ξεκίνησε μέσα στο κατάστημα ενώ σύμφωνα με μαρτυρίες, πάνω από 50 άτομα θαμώνες του καταστήματος βγήκαν στην πλατεία και άρχισαν να χτυπιούνται μεταξύ τους για πάνω από μια ώρα.\nΣτο σημείο έσπευσαν ισχυρές δυνάμεις της Αστυνομίας, από το ΑΤ Διρφύων Μεσσαπίων, την Τροχαία και την Ασφάλεια χωρίς ωστόσο να σημειωθεί κάποια σύλληψη.\nΕπίσης στο σημείο βρέθηκε κλιμάκιο της Τουριστικής Αστυνομίας όπου σημείωσε διοικητικά πρόστιμα για παράβαση μουσικής και άλλες υγειονομικές παραβάσεις ενώ συνέλαβαν και τον ιδιοκτήτη στα πλαίσια του αυτοφώρου.\nΕπεισόδια Εύβοια Ψαχνά\nΔεν συνέλαβαν κανένα από τους 50 που τσακωνόταν για πάνω από μια ώρα.\nΑλλα τα κουμάντα της τουριστικής συνέλαβαν για παραβίαση μουσικής τον καταστήματαρχη. Παταξαν το έγκλημα....\n24/3/22, 5:36 μ.μ.


[MissBloom]: Mario Dedivanovic: Ο makeup artist της Kim Kardashian έχει δικό του site με video tutorials! | multi-news.gr\nHome | ΓΥΝΑΙΚΑ - ΠΑΙΔΙ | [MissBloom]: Mario Dedivanovic: Ο makeup artist της Kim Kardashian έχει δικό του site με video tutorials!\n[MissBloom]: Mario Dedivanovic: Ο makeup artist της Kim Kardashian έχει δικό του site με video tutorials!\nΠηγή: MISS BLOOM 14/11/2017 20:00 ΓΥΝΑΙΚΑ - ΠΑΙΔΙ\nΠόσες φορές έχεις χαζέψει ή ζηλέψει -πάντα με την καλή έννοια- τα makeup looks της Kim Kardashian; Και παρόλο που η reality star μπορεί να αποτελεί είδωλο αλλά και «δασκάλα» του μακιγιάζ, καθώς γνωρίζει και αυτή πολύ καλά το κομμάτι της ομορφιάς, ωστόσο το πραγματικό ταλέντο κρύβεται πίσω από εκείνη. Και φυσικά, δεν είναι άλλο από τον προσωπικό make up artist της οικογένειας και πιο ειδικά της Kim, Mario Dedivanovic.\nΕίναι πλέον ένας από τους διάσημους make up artists του κόσμου, αφού έκανε viral το contouring μέσω του μακιγιάζ του στην κυρία West. Ο ταλαντούχος (γιατί είναι, μεταξύ μας μιλάμε) Mario Dedivanovic κάνει δειλά αλλά σταθερά τα βήματά του στον χώρο της ομορφιάς με τελευταίο του επίτευγμα ένα χρυσό συμβόλαιο με το αγαπημένο brand Laura Mercier .\nΣτον προσωπικό του λογαριασμό στο Instagram ανεβάζει συνεχώς στιγμιότυπα από τη δουλειά του προσφέροντάς μας συνεχώς έμπνευση και tips για να υιοθετούμε όλα τα makeup trends.\nΔιάβασε επίσης:Fenty Beauty: Το νέο beauty λανσάρισμα είναι απλά… εξωπραγματικό!\nΤο πιο πρόσφατό του νέο που μας ενθουσίασε;\nO ταλαντούχος make up artist έστησε πολύ πρόσφατα το δικό του προσωπικό website για να ολοκληρώσει την δουλειά του αλλά και να κάνει το όνειρο πολλών γυναικών πραγματικότητα.\nΤο λεγόμενο «Τhe Masterclass» είναι ένα website μέσω του οποίου ο Mario ανακοινώνει τα επερχόμενα masterclasses, δηλαδή τα σεμινάρια που παραδίδει σε διάφορα μέρη του κόσμου, έχοντας μάλιστα στο πλευρό του την μούσα του, την ίδια την Kim!\nΠαράλληλα, μέσα στο site μπορείς ολοκληρωμένα videos με tutorials από τον ίδιο, ο οποίος μοιράζει απλόχερα μυστικά και συμβουλές!\nΒέβαια, όχι τόσο απλόχερα, αφού τα περισσότερα για να τα δεις πρέπει να πληρώσεις, αλλά τι είναι ένα ευτελές ποσό μπροστά σε ένα «ιδιαίτερο» μάθημα με τον Mario; Αφού δεν πρόκειται να έρθει ποτέ στην Ελλάδα για ένα masterclass!\n[News]: Απορρυπαντικό στα θρανία έστειλε στο νοσοκομείο 12 μαθητές


...όλα έχουν την ουρά τους...: Η Πολιτική Οικονομία του Εθνικού Νομίσματος\n3. Κάνοντας αυτά η Κυβέρνηση θα πρέπει να αδιαφορεί για το αν ο προϋπολογισμός της είναι...ελλειμματικός όσο και αν είναι μεγάλο το έλλειμμα. Αν πάλι χρειαστεί να είναι πλεονασματικός, αυτό πάλι μπορεί να το κάνει. Οι έννοιες ελλειμματικός ή πλεονασματικός προϋπολογισμός, δεν είναι καλές ή κακές, απλά είναι καταστάσεις για την επίτευξη των στόχων της πλήρους απασχόλησης ανθρώπων, πόρων, παροχής αξιοπρεπών αμοιβών, υψηλής παιδείας και υγείας.\nΜε άλλα λόγια αν η οικονομία θερμανθεί (ο πληθωρισμός που σας έλεγα) το κράτος φορολογεί για να μειώσει τον πληθωρισμού, και αντίθετα, μειώνει την φορολογία και αυξάνει τις δαπάνες του όταν η οικονομία ψυχθεί. Τόσο απλά. Το ίδιο κάνει όταν δανείζεται ή πουλάει ομόλογα στους πολίτες του. Διατηρεί χαμηλά τα επιτόκια με αυτό τον τρόπο, για να είναι οι επενδύσεις εφικτές. Τελεία και παύλα.\nΤετρασέλιδο ερωτήσεων και απαντήσεων: Ευρώ ή Δραχμή; Κ. Παπουλής\nΛAϊκή Ενότητα-για την Λευτεριά, –\nΑναρτήθηκε από "πολίτης σε νευρικό παροξυσμό" στις 7:29 μ.μ.\nΕτικέτες εθνικό νόμισμα, επιστροφή στο Εθνικό Νόμισμα, Ευρώ ή Δραχμή;, Σπύρος Στάλιας


ΠΗΝΕΛΟΠΗ – Εθνική Υπηρεσία Συσσώρευσης Ψηφιακού Εκπαιδευτικού Περιεχομένου\n«Ανάπτυξη εκπαιδευτικού λογισμικού πολυμέσων για τη Δευτεροβάθμια εκπαίδευση σε ευρεία κλίμακα»Στόχος του έργου ήταν η ανάπτυξη, με βάση προϋπάρχοντα, αξιολογημένα πιλοτικά προϊόντα, ολοκληρωμένων προϊόντων εκπαιδευτικού λογισμικού (συμπεριλαμβανομένων των συνοδευτικών εγχειριδίων και μεγάλου αριθμού εκπαιδευτικών δραστηριοτήτων) τα οποία καλύπτουν αξιόλογο εύρος των στόχων του Προγράμματος Σπουδών, ακολουθούν διεθνώς παραδεκτές αυστηρές προδιαγραφές ποιότητας, υιοθετούν σύγχρονες τεχνολογίες ανάπτυξης και είναι κατάλληλα για ευρεία αξιοποίηση στα σχολεία. Στο πλαίσιο του έργου αναπτύχθηκαν τρία (3) ολοκληρωμένα προϊόντα εκπαιδευτικού λογισμικού, το οποίο απευθύνονταν σε μαθητές Γυμνασίου-Λυκείου και συνοδεύοντα από σενάρια για εκπαιδευτικές δραστηριότητες για 100 διδακτικές ώρες. Χρηματοδότηση: ΕΠΕΑΕΚ Β΄ΚΠΣ και ΠΔΕ.\nΕνδιάμεσος φορέας διαχείρισης: ΕΑ.ΙΤΥ, Τομέας Εκπαιδευτικής Τεχνολογίας. Υπεύθυνος Έργου: Δρ. Θανάσης Χατζηλάκος


ΤΕΡΝΑ: Εγκρίθηκαν οι περιβαλλοντικοί όροι του ΚΥΤ της νέας μονάδας στην Κομοτηνή – Η ώρα της επενδυτικής απόφασης – Komotini24\n8 Νοεμβρίου 2020 09:13\nΗ νέα μονάδα ισχύος 665 MW και ύψους 300 εκ. ευρώ σχεδιάζεται από την εταιρία μέλος του ομιλου ΓΕΚ ΤΕΡΝΑ και εφόσον υλοποιηθεί, έρχεται να προστεθεί στη νέα γενιά των μονάδων ηλεκτροπαραγωγής με καύσιμο το φυσικό αέριο που δρομολογούν οι μεγάλοι καθετοποιημένοι ενεργειακοί όμιλοι.\nΤο υπουργείο Περιβάλλοντος και Ενέργειας ενέκρινε με απόφαση του στις 4 Νοεμβρίου τους περιβαλλοντικούς όρους για την κατασκευή και λειτουργία του έργου: «Κέντρο Υπερυψηλής Τάσης (ΚΥΤ-GIS) Κομοτηνής και Διασυνδετικές Γραμμές Μεταφοράς (Γ.Μ.) 400kV, με το Εθνικό Σύστημα Μεταφοράς Ηλεκτρικής Ενέργειας του του Αεριοστροβιλικού Σταθμού Συνδυασμένου Κύκλου της ΤΕΡΝΑ στη ΒΙΠΕ Κομοτηνής».\nTο έργο αφορά στη μεταφορά της παραγόμενης ηλεκτρικής ενέργειας από τον σταθμό της ΤΕΡΝΑ, με καύσιμο φυσικό αέριο, στη ΒΙΠΕ Κομοτηνής, στο Εθνικό Σύστημα Μεταφοράς Ηλεκτρικής Ενέργειας (ΕΣΜΗΕ). Η εν λόγω διασύνδεση θα πραγματοποιηθεί μέσω της κατασκευής ΚΥΤ και διασυνδετικών γραμμών μεταφοράς 400 kV.\nΤο ΚΥΤ Κομοτηνής θα χωροθετηθεί εντός της ΒΙΠΕ Κομοτηνής και ειδικότερα στο Οικοδομικό Τετράγωνο (ΟΤ) 37. Θα διασυνδεθεί με τον μετασχηματιστή (Μ/Σ) ανύψωσης τάσης 19-22/400KV που θα βρίσκεται εγκατεστημένος στον Σταθμό Παραγωγής ηλεκτρικής ενεργείας. Το εν λόγω ΚΥΤ θα περιλαμβάνει ζυγούς και πύλες γραμμών 400KV, θα είναι κλειστού τύπου μόνωσης αερίου SF6 (Gas Insulated Substation – GIS) και θα εγκατασταθεί εντός μονώροφου ισογείου κτιρίου.\nΕπίσης θα εγκατασταθούν δύο Γραμμές Μεταφοράς (Γ.Μ.) 400kV διπλού κυκλώματος δίδυμου αγωγού ανά φάση μήκους – 7 χιλιομέτρων εκάστη.\nΌπως φαίνεται το project της ΤΕΡΝΑ ωριμάζει αδειοδοτικά και απομένει πια η λήψη της επενδυτικής απόφασης. Κάτι, που κατά τις εκτιμήσεις, αναμένεται έως το τέλος του χρόνου και αφού συνεκτιμηθεί το οικονομικό κλίμα και η πορεία της αγοράς ηλεκτρικής ενέργειας μετά την εφαρμογή του target model.\nΓια την ΓΕΚ ΤΕΡΝΑ, όπως έχει γράψει το energypress, η κατασκευή της νέας μονάδας ηλεκτροπαραγωγής 665 MW, αποτελεί μία από σειρά επενδυτικών της επιλογών να επεκταθεί στη γεωστρατηγική θέση της Θράκης και της Μακεδονίας.\nΥπενθυμίζεται ότι η ΓΕΚ ΤΕΡΝΑ μαζί με τον ΔΕΣΦΑ διεκδικούν την παραχώρηση της Υποθαλάσσιας Αποθήκης Φυσικού Αερίου της Νότιας Καβάλας, ενώ ο όμιλος με άλλους εταίρους συμμετέχει και στους άλλους δύο διαγωνισμούς του ΤΑΙΠΕΔ για την πώληση του λιμανιού της Αλεξανδρούπολης καθώς και την υπό-παραχώρηση του λιμανιού της Καβάλας.


Kanye West: «Σε έναν χρόνο θα μείνω άστεγος» | E-Daily.gr\nKanye West: «Σε έναν χρόνο θα μείνω άστεγος»\n«Είμαστε υπό καπιταλιστική κυριαρχία και αυτό μας σκοτώνει. Ήρθε η ώρα να το αλλάξουμε αυτό»\nΓράφει ο ΠΕΤΡΟΣ ΚΑΛΟΓΕΡΑΣ Δημοσίευση 20/12/2021 | 11:19\nΟ Kanye West ανακοίνωσε ότι μετατρέπει όλα του τα σπίτια σε εκκλησίες και για αυτό θα μείνει άστεγος σε έναν χρόνο, καθώς δήλωσε ότι «είμαστε υπό καπιταλιστική κυριαρχία και αυτό μας σκοτώνει. Ήρθε η ώρα να το αλλάξουμε αυτό».\nΔίνοντας συνέντευξη στο περιοδικό 032c, ο Αμερικανός ράπερ και επιχειρηματίας, Kanye West τόνισε ότι η κοινωνία χρειάζεται να προοδεύσει, λέγοντας ότι «σε ένα χρόνο θα μείνω άστεγος. Θα μετατρέψω όλα τα σπίτια που έχω σε εκκλησίες. Οικοδομούμε αυτό το ορφανοτροφείο και θα είναι ένα μέρος, στο οποίο θα μπορεί να πηγαίνει ο καθένας».\n«Θα έπρεπε να είναι σαν μια κοινότητα καλλιτεχνών. Το φαγητό πρέπει να είναι πάντα διαθέσιμο» ανέφερε ο Kanye West, ο οποίος άλλαξε νόμιμα το όνομά του σε Ye πρόσφατα ενώ ήταν και υποψήφιος στις προεδρικές εκλογές στις ΗΠΑ.\nΟ ίδιος εκφράζει συχνά τις ανησυχίες του και στην εν λόγω συνέντευξη περιέγραψε τα σχέδιά του για την αντιμετώπιση των ζητημάτων των αστέγων και της πείνας στο Λος Άντζελες. Σύμφωνα με πληροφορίες, προσπαθεί να χρησιμοποιήσει τις δικές του εταιρείες για να παράσχει εκπαίδευση, θέσεις εργασίας και στέγαση σε όσους έχουν ανάγκη.\nΑναφερόμενος στην επερχόμενη συναυλία που προγραμματίζει με τίτλο «The Funeral Rehearsal Of Kanye West», τόνισε ότι «είναι ο θάνατος του εγώ που μας χωρίζει – είναι η γέννηση της ανθρωπότητας» είπε προσθέτοντας ότι πιστεύει ότι οι καλλιτέχνες πρέπει να σχεδιάζουν τις δικές τους πρόβες κηδείας. «Επιτρέψτε μου να ξεκινήσω αυτοκτονώντας. Όσο λιγότερο εγώ, τόσο περισσότερος χώρος για τον Θεό».\nΜιλώντας στο περιοδικό, δεν αναφέρθηκε άμεσα στη σχέση του με τον Ντόναλντ Τραμπ αλλά έμμεσα, αναφέροντας μια συνομιλία που είχε με τον πρώην σύμβουλο του Τραμπ, Jared Kushner. «Ξέρετε, μιλούσα με τον Jared Kushner πριν φύγει από το αξίωμά του και εκείνος είπε: “Διαχειριζόμαστε το ένα τρίτο της γης στην Αμερική” και του είπα: “Μα τι κάνετε με αυτό;”. Και εκείνος απάντησε: “Είναι στημένο με τρόπο που η μαύρη κοινότητα δεν θα εξεγερθεί ποτέ. Οι άνθρωποι απλώς μας πουλάνε ναρκωτικά και μας πουλάνε κακό φαγητό, μέσα ενημέρωσης και μίσος και οι άνθρωποι δεν είναι τόσο χαρούμενοι όσο θα μπορούσαμε και θα ήμασταν».


«H Μαύρη Τουλίπα» του Αλέξανδρου Δουμά - Sparmatseto\nΓιατί υπάρχει και η κλασική λογοτεχνία\nΤα τελευταία χρόνια παρατηρείται μια τάση να παρακολουθούμε και να διαβάζουμε τα καινούρια λογοτεχνικά έργα, ελληνικά ή ξένα. Καλό είναι αυτό – δεν αντιλέγω, να στηρίζουμε τις σύγχρονες εκδόσεις. Όμως, η κλασική λογοτεχνία έχει άλλη χάρη. Διδάσκει απλότητα και ομορφιά. Χωρίς εκζήτηση.\nΠρόσφατα απόλαυσα το μυθιστόρημα του Αλέξανδρου Δουμά πατέρα «Η μαύρη τουλίπα». Όλο το βιβλίο διακρίνεται για την αμεσότητα και τη χάρη. Η τελευταία φράση του το μέγα δίδαγμα που με συντάραξε – ως επιστέγασμα.\n«Υποφέρει κανείς στη ζωή, για να έχει το δικαίωμα να μην πει ποτέ: είμαι πάρα πολύ ευτυχισμένος».\nΠαραθέτω κάποια στοιχεία για το βιβλίο και τον συγγραφέα του.\n“Η μαύρη τουλίπα”, το μυθιστόρημα του Αλεξάνδρου Δουμά πατρός (1802-1870), πρωτοδημοσιεύτηκε το 1850, λίγα χρόνια μετά τα επίσης διάσημα έργα του “Οι τρεις σωματοφύλακες” και “Ο κόμης Μοντεχρήστος“. Γιος στρατηγού του Βοναπάρτη κι εγγονός ενός μαρκήσιου και μιας Αϊτινής σκλάβας, ο πληθωρικός αυτός δημιουργός έζησε μια ζωή γεμάτη περιπέτειες και οικονομικές μεταπτώσεις,\nδιαπρέποντας στο ιστορικό μυθιστόρημα, μπολιάζοντας το θέατρο με το ιστορικό δράμα και αφήνοντας ενδιαφέροντα κείμενα ταξιδιωτικών εντυπώσεων.\nΣτον αντίποδα των εκτενών και περίπλοκων συνθέσεων του Δουμά -πολλές από τις οποίες γράφτηκαν και με τη συνεργασία άλλων αφανών συγγραφέων- “Η μαύρη Τουλίπα” διεκδικεί ξεχωριστή θέση στο έργο του. Η πλοκή του βιβλίου εκτυλίσσεται μεταξύ 1672-1675 στην Ολλανδία, την εποχή που ο θεσμός της μοναρχίας επανήλθε στη χώρα και η εξουσία πέρασε στα χέρια του Γουλιέλμου της Οράγγης, εγγονού του βασιλιά της Αγγλίας Καρόλου του Α’. Ο κεντρικός πρωταγωνιστής, Ορνήλιος Βαν Μπέρλε, είναι λάτρης των λουλουδιών, που ενώ βρίσκεται μια ανάσα από τον πολυπόθητο στόχο του -να δημιουργήσει το σπάνιο είδος της μαύρης τουλίπας και να διακριθεί σε σχετικό διαγωνισμό – καταδικάζεται άδικα σε θάνατο ως εχθρός του Γουλιέλμου.\nΜε τον γνωστό αφηγηματικό του οίστρο, ο Δουμάς αφιερώνει τα πρώτα κεφάλαια του μυθιστορήματος στην ταραγμένη αυτή περίοδο της Ολλανδίας, όπου ο προκάτοχος του Γουλιέλμου, ο Ζαν ντε Βιτ, όπως και ο βουλευτής αδελφός του, Κορνέιγ, θανατώνονται από ένα έξαλλο πλήθος, πληρώνοντας έτσι τις θερμές τους σχέσεις με τον Λουδοβίκο 14ο της Γαλλίας – πρόσωπο μισητό στον ολλανδικό λαό. Την ίδια εποχή, ο απορροφημένος στις καλλιέργειες του και αδιάφορος για την πολιτική Κορνήλιος, που τυχαίνει όμως να είναι βαφτισιμιός του Κορνέιγ ντε Βιτ, θα βρεθεί στο στόχαστρο του γείτονα και ανταγωνιστή του και μ’ ένα σαθρό κατηγορητήριο θα οδηγηθεί στη φυλακή. Το όνειρό του, ωστόσο, δεν θα το εγκαταλείψει, εναποθέτοντας τις ελπίδες του για βοήθεια στο πρόσωπο της Ρόζας, της κόρης του δεσμοφύλακα του. Οι δύο νέοι θα δουν τη σχέση τους ν’ ανθίζει με τους ρυθμούς που μεγαλώνει η μαύρη τουλίπα, την οποία φροντίζει στο δωμάτιό της η Ρόζα, τηρώντας πιστά τις οδηγίες του Κορνήλιου. Ο ανταγωνιστής, όμως, του τελευταίου, καιροφυλακτεί. Και είναι η δύναμη της απελπισίας που θα οπλίσει την κοπέλα για να διαφυλάξει το πολύτιμο λουλούδι, συμβάλλοντας και στην απαλλαγή του αγαπημένου της από τις κατηγορίες που τον βαραίνουν. […]\n(Σταυρούλα Παπασπύρου, από κείμενό της στην εφημερίδα “Ελευθεροτυπία” της 10.2.2007)\nAlexandre Dumas, 1802-1870 , Γάλλος συγγραφέας. Συγγραφέας μερικών από τα πιο γνωστά ιστορικά μυθιστορήματα: «Ο Κόμης Μοντεχρήστος», «Οι Τρεις Σωματοφύλακες», «Μετά Είκοσι Έτη» «Ο Υποκόμης της Βραζελόνης» (που περιλαμβάνει το διάσημο Σιδηρούν Προσωπείο), «Η μαύρη τουλίπα», «Αδελφοί Κορσικανοί» κ.ά. Το 1830 πήρε ενεργά μέρος στην Επανάσταση του Ιουλίου που ανέβασε στον θρόνο της Γαλλίας τον Δούκα της Ορλεάνης.\nΌλοι για έναν κι ένας για όλους. (οι Τρεις Σωματοφύλακες, που ήταν τέσσερις)


Ούτε 11 μήνες στην Μπράγκα ο Πεσέιρο - Contra.gr - Live Sports Magazine\nΟύτε 11 μήνες στην Μπράγκα ο Πεσέιρο\nΤΕΛ. ΑΝΑΝΕΩΣΗ: 16 Δεκ. 2016 | 18:05\nΤο διαζύγιο του Ζοσέ Πεσέιρο με την Μπράγκα επισημοποιήθηκε την Παρασκευή με τη σχετική ανακοίνωση.\nΟ άλλοτε προπονητής του Παναθηναϊκού (τη σεζόν 2007-08) πλήρωσε το μάρμαρο για τους αποκλεισμούς της ομάδας τόσο στο Κύπελλο Πορτογαλίας όσο και στο Europa League και όπως συνήθως συμβαίνει σ' αυτές τις περιπτώσεις αποτέλεσε παρελθόν.\nΗ θητεία αυτή (η δεύτερη στην Μπράγκα) κράτησε μόλις 11 μήνες. Ο Πεσέιρο προσελήφθη στις 18 Ιανουρίου του 2016 και έφτασε με την Μπράγκα στον τελικό του Κυπέλλου όπου και έχασε. Στις 6 Ιουνίου υπέγραψε νέο διετές συμβόλαιο το οποίο δεν θα ολοκληρώσει ποτέ.


BLOG - ΕΝ ΑΡΧΙΚΟΣ ΠΟΛΙΤΗΣ : Στόχος η κυβέρνηση της Αριστεράς και ο σοσιαλισμός του 21ου αιώνα\nΣτόχος η κυβέρνηση της Αριστεράς και ο σοσιαλισμός του 21ου αιώνα\nΗ Νεολαία Συνασπισμού κέρδισε το δύσκολο στοίχημα της εμπλοκής σε όλες τις “μικρές” και “μεγάλες” μάχες της νεολαίας εν μέσω κρίσης, υπογραμμίζει ο απερχόμενος γραμματέας της Νεολαίας Συνασπισμού, Νάσος Ηλιόπουλος, στη συνέντευξη που παραχώρησε στην "Αυγή", με αφορμή το 7ο Συνέδριο της οργάνωσης, το οποίο ξεκινάει απόψε, στο Αμφιθέατρο του 9,84 στο Γκάζι, με την ομιλία του. Ο δίμηνος προσυνεδριακός διάλογος περιέλαβε όλα τα ερωτήματα που τέθηκαν κατά την προηγούμενη περίοδο, τα οποία φωτίστηκαν και από τις πρωτοφανείς συνθήκες της κρίσης. Το συνέδριο, το οποίο θα συνεχιστεί την Παρασκευή στο αμφιθέατρο “Αντωνιάδου” του Οικονομικού Πανεπιστημίου Αθηνών, θα χαιρετίσει σήμερα ο πρόεδρος της Κ.Ο. του ΣΥΡΙΖΑ ΕΚΜ, Αλέξης Τσίπρας.\n* Ποια είναι τα χαρακτηριστικά της ελληνικής νεολαίας στην τρέχουσα συγκυρία; Ποιες μεταβολές έχεις επισημάνει εν μέσω κρίσης;\nΤο βασικό χαρακτηριστικό που ενοποιεί σήμερα τη νέα γενιά είναι η έλλειψη προοπτικής. Βρισκόμαστε μπροστά σε μία συνολική επίθεση στους όρους ζωής και της νεολαίας. Αμφισβητείται το δικαίωμα στη μόρφωση, στη δουλειά, στην πρόσβαση στο αγαθό του πολιτισμού. Ερχόμαστε καθημερινά αντιμέτωποι με μία σειρά αποκλεισμών. Οι νέοι εργαζόμενοι κινούνται σε μία γκρίζα ζώνη μεταξύ επισφάλειας και ανεργίας. Η ανασφάλιστη εργασία αποτελεί τον κανόνα. Υπάρχει μια συνολική αδυναμία σχεδιασμού ζωής σε ένα πλαίσιο που να υπερβαίνει την απλή διαχείριση της καθημερινότητας. Η ανεργία έχει μετατραπεί σε έναν πολύ ισχυρό μηχανισμό που διαλύει τα όνειρα των νέων ανθρώπων, με σημαντικές αρνητικές ψυχολογικές επιπτώσεις. Η νεολαία σήμερα αντιμετωπίζεται σαν πλεονάζον προσωπικό σε μία επιχείρηση υπό εκκαθάριση. Η έκρηξη της μετανάστευσης αποτελεί και δείκτη των παραπάνω αδιεξόδων.\nΗ ανατροπή της επίθεσης στα δικαιώματα και τις κατακτήσεις αποτελεί ζωτική ανάγκη. Διαφορετικά το αποτέλεσμα θα είναι η δημιουργία μιας γενιάς που με μαζικούς όρους θα χαθεί στην αμάθεια, στην παραβατικότητα και στον κοινωνικό κανιβαλισμό που αναπτύσσεται από τις νεοναζιστικές συμμορίες. Πέρα όμως από την επίθεση, έχει αρχίσει να αναπτύσσεται μέσα στη νεολαία ένα ριζοσπαστικό ρεύμα που παλεύει οργανωμένα μέσα στους κοινωνικούς αγώνες, σε δομές αλληλεγγύης, στις γειτονιές. Υπάρχουν αντικειμενικά οι όροι σήμερα μέσα στους νέους ανθρώπους να κερδίσει σημαντικό έδαφος η κουλτούρα της συλλογικότητας, της αλληλεγγύης και της οργανωμένης πάλης.\n* Πώς αξιολογείς την παρέμβαση της Νεολαίας Συνασπισμού μέσα στη συγκυρία της οικονομικής κρίσης;\nΗ επίθεση, και ο αρνητικός συσχετισμός μέσα στον οποίο κληθήκαμε να απαντήσουμε, ξεπερνούσε και ξεπερνάει κατά πολύ τις δυνάμεις μιας οργάνωσης νεολαίας. Πιστεύω όμως ότι αυτά τα τρία χρόνια καταφέραμε να έχουμε μια σημαντική παρουσία και συνεισφορά σε όλες τις κρίσιμες μάχες. Στις μεγάλες απεργιακές συγκεντρώσεις, στις πλατείες, στα κινήματα ανυπακοής στις γειτονιές, στους αγώνες για τα δικαιώματα των μεταναστών, στον αγώνα των κατοίκων της Χαλκιδικής. Το πιο σημαντικό, όμως, είναι ότι μέσα στην κρίση δεν ακολουθήσαμε την πεπατημένη. Δεν φοβηθήκαμε να πειραματιστούμε με μοναδικό κριτήριο την συλλογικότητα και την αλληλεγγύη και πάντα με μία γραμμή που υπηρετεί τους αγώνες με στόχο να κερδίσουν. Δεν φοβηθήκαμε την εμπλοκή μας σε αγώνες που «μας διάλεξαν και δεν τους διαλέξαμε». Από την πρώτη στιγμή αναδείξαμε την ανάγκη ανάπτυξης δομών αλληλεγγύης όχι απλά σαν ένα μέσο άμυνας, αλλά σαν μια πρακτική που αποτελεί σχολείο για την κοινωνία που θέλουμε να οικοδομήσουμε μέσα από τη συλλογικότητα και τη δημοκρατία με στόχο την ικανοποίηση των κοινωνικών αναγκών και όχι του κέρδους.\n* Ως γραμματέας της οργάνωσης, πώς αποτιμάς τη διαδρομή της Νεολαίας Συνασπισμού από το προηγούμενο συνέδριο έως σήμερα; Ποια στοιχεία βελτιώθηκαν και τι χρειάζεται να αλλάξει;\nΗ διαδρομή μιας αριστερής οργάνωσης νεολαίας σε πρώτο χρόνο δεν μπορεί παρά να αποτιμάται με βάση το κατά πόσο υπήρξε χρήσιμη στους κοινωνικούς αγώνες. Ειδικά όταν ο κεντρικός στόχος του προηγούμενου συνεδρίου μας ήταν η λειτουργία μας σε πολιτικό και οργανωτικό επίπεδο με όρους μιας «Αριστεράς του αποτελέσματος». Σίγουρα λοιπόν με βάση και τα προηγούμενα υπάρχει θετικό πρόσημο στην διαδρομή μας. Εξίσου σημαντικά όμως παραμένουν και τα ελλείμματά μας. Απέχουμε πολύ από την δυνατότητα αλλά και απαίτηση της συγκυρίας για μία μαζική ριζοσπαστική οργάνωση νεολαίας. Μια οργάνωση που θα παρεμβαίνει στο σύνολο των χώρων όπου ζει, μαθαίνει, εργάζεται και διασκεδάζει η νεολαία. Μια οργάνωση που θα έχει ζητήματα όπως ο πολιτισμός και ο αθλητισμός οργανικά ενταγμένα στην καθημερινότητα της και δεν θα τα υποτιμά. Μια οργάνωση που θα καταφέρνει να εμπνέει τη συμμετοχή, να σπάει τη λογική της ανάθεσης και να καταφέρνει, μέσα από την οργανωμένη συλλογική ζωή, να δημιουργεί δομές και διαδικασίες που θα επιτρέπουν στον σύνολο των μελών να χαράσσουν, να υλοποιούν και να αποτιμούν τη δράση της.\nΈχουμε ακόμα πολλά να μάθουμε μέσα από την ουσιαστική εμπλοκή μας με τα καθημερινά αδιέξοδα που οξύνει η καπιταλιστική κρίση στο πώς μπορούμε να οικοδομήσουμε σχέσεις συμμετοχής, συλλογικότητας, αγωνιστικού πνεύματος. Στο πώς, σε τελευταία ανάλυση, μπορούμε να είμαστε αποτελεσματικοί στο να αλλάζουμε την πραγματικότητα.\nΠώς βλέπεις τον ρόλο της Νεολαίας ΣΥΝ σε μια περίοδο που ο ΣΥΡΙΖΑ διεκδικεί την κυβέρνηση της χώρας;\nΗ δυνατότητα ανατροπής του σημερινού προγράμματος βίαιης υποτίμησης των αναγκών και των όρων ζωής μας περνάει μέσα από μία σειρά σκληρών ταξικών συγκρούσεων. Εκεί θα κριθούμε το επόμενο διάστημα. Στο κατά πόσο θα μπορέσουμε να υπηρετούμε μια πραγματικά ριζοσπαστική πολιτική πρακτική. Μία πρακτική δηλαδή που θα δημιουργεί τους όρους συμμετοχής ευρύτερων κομματιών της νεολαίας, που θα τους δίνει τη δυνατότητα να πάρουν την κατάσταση στα χέρια τους και να σχεδιάσουν με όρους ικανοποίησης των κοινωνικών αναγκών. Η οργανική μας εμπλοκή σε όλους τους μικρούς και μεγάλους καθημερινούς αγώνες αποτελεί για εμάς σήμερα περισσότερο από ποτέ ανάγκη έτσι ώστε να συμβάλουμε στην υπόθεση της κυβέρνησης της Αριστεράς. Μία εμπλοκή που θα συνδέει οργανικά το αίτημα για κυβέρνηση της Αριστεράς με τη δική μας αυτόνομη νεολαιίστικη στρατηγική και στο κομμάτι χάραξης ενός προγράμματος για τα δικαιώματα της νέας γενιάς. Ενός προγράμματος που δεν θα αποτελέσει έναν δεκάλογο αιτημάτων, αλλά μια ζωντανή διαδικασία συζήτησης και αγώνων πάνω στα σημερινά οξυμμένα αδιέξοδα των νέων ανθρώπων. Μια διαδικασία δηλαδή μέσα από την οποία θα συμβάλουμε με ζωντανούς όρους τόσο στην πάλη για την κυβέρνηση της Αριστεράς όσο και στο προγραμματικό περιεχόμενό της. Μια διαδικασία που θα αλλάξει και εμάς τους ίδιους.\n* Λίγους μήνες μετά την Πανελλαδική Συνδιάσκεψη του ΣΥΡΙΖΑ, πώς διαμορφώνεται η κατάσταση στο επίπεδο της νεολαίας;\nΟι πρώτες διαδικασίες νέων ΣΥΡΙΖΑ σε επίπεδο βάσης είναι υπαρκτές, ενώ σε μια σειρά από πόλεις είχαμε και τη διεξαγωγή φεστιβάλ μέσα από μία ανοιχτή διαδικασία συμμετοχής και συνδιαμόρφωσης. Από τη δική μας την μεριά η επόμενη μέρα του συνεδρίου θα μας βρει με το να ρίχνουμε το σύνολο των δυνάμεων μας στις διαδικασίες των νέων ΣΥΡΙΖΑ. Στόχος μας είναι η δημιουργία μιας οργάνωσης νεολαίας που δεν θα αποτελεί άθροισμα των επί μέρους συνιστωσών, αλλά θα τις ξεπερνάει κατά πολύ. Δηλαδή δεν αναφερόμαστε απλά σε μία ενιαία, αλλά ουσιαστικά σε μία νέα οργάνωση. Μια οργάνωση που θα σχεδιάζει με βάση τις ανάγκες, τα όνειρα και τα ενδιαφέροντα των νέων ανθρώπων. Μια οργάνωση που θα μας μαθαίνει καθημερινά την αξία της συλλογικότητας, της συμμετοχής και της οργανωμένης πάλης. Που δεν θα φοβηθεί τη μαζική είσοδο νέων ανθρώπων που μέχρι τώρα δεν είχαν επιλέξει τον δρόμο της συλλογικής ζωής. Μια οργάνωση που, μέσα από τις διαδικασίες της και τη δημοκρατική της ζωή, θα αλλάζει και εμάς τους ίδιους και θα συμβάλει στην ηγεμονία μιας αγωνιστικής κουλτούρας μέσα στη νεολαία ακριβώς όπως έκαναν στο παρελθόν τα λαμπρά παραδείγματα της ΕΠΟΝ και των «Λαμπράκηδων». Μια οργάνωση που θα δώσει το σύνολο των δυνάμεών της για την ανατροπή της σύγχρονης βαρβαρότητας που βιώνουμε, για την κυβέρνηση της Αριστεράς και τον σοσιαλισμό του 21ου αιώνα.


Posted on Νοέ 7, 2019\nΜε εκκλησιαστική μεγαλοπρέπεια τελέσθηκε και φέτος στο Χρυσόκαστρο Παγγαίου, ο Εσπερινός της εορτής της Συνάξεως των Αρχιστρατήγων Μιχαήλ και Γαβριήλ. Στον Πανηγυρικό Εσπερινό της παραμονής χοροστάτησε ο Σεβασμιώτατος Ποιμενάρχης μας με τη συμμετοχή πολλών κληρικών, την παρουσία των Πολιτικών Αρχών του τόπου και πλήθος πιστών χριστιανών, κατοίκων του Χρυσόκαστρου και της ευρύτερης περιοχής, που προσήλθαν να ζητήσουν τη προστασία των Παμμεγίστων Ταξιαρχών. Τον Θείον Λόγον εκήρυξε ο Σεβασμιώτατος Μητροπολίτης μας αναφερόμενος στους Αρχιστρατήγους Μιχαήλ και Γαβριήλ. Ακολούθως έλαβε χώρα η λιτάνευση της Εικόνος των Ταξιαρχών. Φωτογραφικό υλικό Το κήρυγμα του Σεβασμιωτάτου κατά την...\nPosted on Νοέ 3, 2019\nΤην Κυριακή 3 Νοεμβρίου 2019, Κυριακή Ε΄ Λουκά, ο Σεβασμιώτατος Μητροπολίτης μας κ. Χρυσόστομος τέλεσε την Θεία Λειτουργία, στον ενοριακό Ιερό Ναό των Εισοδίων της Θεοτόκου Νικησιάνης, πλαισιωμένος από τον εφημέριο της ενορίας π. Ζαχαρία Μέγκα Αρχιερατικό Επίτροπο Παγγαίου και τους Διακόνους της Μητροπόλεως π. Παλλάδιο και π. Αθανάσιο. Μετά την ανάγνωση του Ευαγγελίου ο Σεβασμιώτατος Ποιμενάρχης μας εκήρυξε το Θείο Λόγο προς το πολυπληθές εκκλησίασμα, επί της Ευαγγελικής περικοπής της ημέρας. Φωτογραφικό υλικό Το κήρυγμα του Σεβασμιωτάτου κατά τη Θεία...\nPosted on Οκτ 30, 2019\nΤην Τετάρτη 30 Οκτωβρίου 2019 πραγματοποιήθηκε στο Συνεδριακό Κέντρο της Μητροπόλεως μας «Άγιος Ιωάννης ο Χρυσόστομος», η δεύτερη μηνιαία Ιερατική Σύναξη του τρέχοντος Εκκλησιαστικού Έτους, παρουσία του Σεβασμιωτάτου Μητροπολίτου μας κ. Χρυσοστόμου και σύσσωμου του ιερού Κλήρου της Μητροπόλεως. Μετά την εναρκτήρια προσευχή, ο Σεβασμιώτατος Ποιμενάρχης μας παρουσίασε το θέμα της Συνάξεως και αμέσως μετά το λόγο έλαβε ο Γενικός Αρχιερατικός Επίτροπος της Μητροπόλεως π. Αθανάσιος Παπαδάκης ο οποίος και ανέπτυξε το θέμα: «Το μυστήριο του Βαπτίσματος». Μετά το πέρας της εισηγήσεως το λόγο έλαβε πάλι ο Σεβασμιώτατος επί της εισηγήσεως και εν συνεχεία ακούστηκαν παρεμβάσεις και τοποθετήσεις κληρικών επί του θέματος. Πριν το τέλος δόθηκαν συμβουλές προς τους Ιερείς επί διοικητικών – Λειτουργικών ζητημάτων από τον Πρωτοσύγκελλο της Μητροπόλεως π. Χρυσόστομο Μπένο. Φωτογραφικό υλικό Η εισήγηση του π. Αθανασίου...\nPosted on Οκτ 28, 2019\nΙεροπρεπώς η Ιερά Μητρόπολη Ελευθερουπόλεως τίμησε την Εθνική Επέτειο της 28ης Οκτωβρίου 1940 με επίκεντρο την πόλη της Ελευθερούπολης όπου έλαβαν χώρα οι επετειακές εκδηλώσεις. Το πρωί της Δευτέρας 28 Οκτωβρίου 2019 τελέστηκε στον Ιερό Καθεδρικό Ναό του Αγίου Ελευθερίου Θεία Λειτουργία προεξάρχοντος του Πρωτοσυγκέλλου της Μητροπόλεως Αρχιμανδρίτου π. Χρυσοστόμου Μπένου μετά των Ιερέων και Διακόνων της πόλεως. Εν συνεχεία τελέσθηκε η Δοξολογία δια το Έπος του 1940, χοροστατούντος του Σεβασμιωτάτου Μητροπολίτου μας κ. Χρυσόστομου. Το πανηγυρικό της ημέρας απήγγειλε καθηγητής του Γυμνασίου Ελευθερούπολης. Το παρόν έδωσαν σύσσωμες οι Πολιτικές και Στρατιωτικές Αρχές του τόπου μας και πλήθος λαού. Μετά το πέρας της Δοξολογίας κλήρος και αρχές μετέβησαν στο Ηρώων της πόλεως όπου τελέστηκε Τρισάγιο υπέρ των πεσόντων και κατάθεση στεφάνων από τις Πολιτικές και Στρατιωτικές Αρχές καθώς και από τους εκπροσώπους των Μαθητών των σχολείων της πόλεως. Τέλος...\nPosted on Οκτ 27, 2019\nΤην Κυριακή 27 Οκτωβρίου 2019, εορτή του Αγίου Μάρτυρος Νέστορος, εορτάσθηκε η μνήμη του πανηγυρικώς στον ομώνυμο ενοριακό ναό του Κοκκινοχωρίου Παγγαίου. Το πρωί της εορτής ο Σεβασμιώτατος Μητροπολίτης μας κ. Χρυσόστομος χοροστάτησε στην ακολουθία του Όρθρου και εν συνεχεία τέλεσε τη Θεία Λειτουργία, πλαισιωμένος από Ιερείς και Διακόνους της Μητροπόλεως μας με επικεφαλής τον Πρωτοσύγκελλο της Μητροπόλεως Αρχιμανδρίτη π. Χρυσόστομο Μπένο. Μετά την ανάγνωση του Ευαγγελίου ο Σεβασμιώτατος Ποιμενάρχης μας κήρυξε τον Θείον Λόγον. Μετά το πέρας της Θείας Λειτουργίας παρετέθη δεξίωση προς όλους από το εκκλησιαστικό συμβούλιο στο πνευματικό κέντρο της ενορίας. Στην Θεία Λειτουργία εκτός από τους ευσεβείς κατοίκους του χωριού έδωσαν το παρόν και ο Βουλευτής Νομού Καβάλας κ. Ιωάννης Πασχαλίδης και ο Δήμαρχος Παγγαίου κ. Φίλιππος Αναστασιάδης. Φωτογραφικό...\nPosted on Οκτ 26, 2019\nΜε λαμπρότητα, εκκλησιαστική τάξη και πλήθος πιστών προσκυνητών εορτάσθηκε η μνήμη του Αγίου Μεγαλομάρτυρος Δημητρίου του Μυροβλήτου στην ομώνυμη γυναικεία Ιερά Μονή στη Νικήσιανη Παγγαίου. Την Παρασκευή 25 Οκτωβρίου 2019, εσπέρας, τελέσθηκε Πανηγυρικός Εσπερινός της εορτής του Αγίου με τη συμμετοχή Ιερέων της περιοχής. Τον Θείο Λόγο εκήρυξε ο Αρχιερατικός Επίτροπος Παγγαίου Πρωτοπρεσβύτερος Ζαχαρίας Μέγκας αναφερόμενος στον τιμώμενο Άγιο Δημήτριο. Το πρωί της κυριώνυμου ημέρας ο Σεβασμιώτατος Μητροπολίτης μας κ. Χρυσόστομος χοροστάτησε στην ακολουθία του Όρθου και εν συνεχεία τέλεσε τη Θεία Λειτουργία πλαισιωμένος υπό Ιερέων και Διακόνων της Μητροπόλεως με επικεφαλής τον Πρωτοσύγκελλο της Μητροπόλεως. Τον Θείο Λόγο εκήρυξε ο Σεβασμιώτατος Ποιμενάρχης μας μετά το Ευαγγελικό ανάγνωσμα αναφερόμενος στην θερμή πίστη του Αγίου Δημητρίου. Μετά το τέλος της Θείας Λειτουργίας και τις ευχές του Σεβασμιωτάτου προς τις σεπτές Μοναχές και τους ευλαβείς προσκηνητές με επικεφαλής τον Δήμαρχο Παγγαίου...\nPosted on Οκτ 25, 2019\nΤην Παρασκευή 25 Οκτωβρίου 2019 τελέσθηκε ο εσπερινός της εορτής του Αγίου Μεγαλομάρτυρος Δημητρίου του Μυροβλήτου, σε όλες τις Ενορίες και Ιερές Μονές της Μητροπόλεώς μας, ιδιαιτέρως δε εορτάσθηκε στους 7 ενοριακούς Ναούς της Επαρχίας Παγγαίου που φέρουν το όνομα του Αγίου. Ο Σεβασμιώτατος Μητροπολίτης μας κ. Χρυσόστομος χοροστάτησε στην ακολουθία του Πανηγυρικού Εσπερινού στον ενοριακό Ναό του Αγίου Δημητρίου Γαληψού, πλαισιωμένος από Ιερείς της Μητροπόλεως μας εν μέσω πολυπληθούς εκκλησιάσματος. Τον Θείο Λόγο κήρυξε ο Σεβασμιώτατος Ποιμενάρχης μας αναφερόμενος στον τιμώμενο μεγαλομάρτυρα της Εκκλησίας μας. Πριν το τέλος της ακολουθίας έλαβε χώρα η Λιτάνευση της Ιεράς Εικόνος του Αγίου Δημητρίου πέριξ του Ναού και εν συνεχεία το Εκκλησιαστικό Συμβούλιο του Ναού παρέθεσε δεξίωση στο Πνευματικό Κέντρο της ενορίας. Φωτογραφικό υλικό Το Κήρυγμα του Σεβασμιωτάτου κατά την Ακολουθία του...\nPosted on Οκτ 20, 2019\nΜε λαμπρότητα εορτάσθηκε στην Μητρόπολη Ελευθερουπόλεως την Κυριακή 20 Οκτωβρίου 2019 η 107η επέτειος απελευθέρωσης της Ελευθερούπολης από τους Οθωμανούς (17 Οκτωβρίου 1912). Ο Σεβασμιώτατος Ποιμενάρχης μας κ. Χρυσόστομος τέλεσε την Θεία Λειτουργία στον Ιστορικό Μητροπολιτικό Ναό του Αγίου Νικολάου Ελευθερουπόλεως πλαισιωμένος από Ιερείς και Διακόνους της ενορίας, προεξάρχοντος του Πρωτοσυγκέλλου της Μητροπόλεως Αρχιμανδρίτη π. Χρυσοστόμου Μπένου. Τον Θείο Λόγο εκήρυξε ο Σεβασμιώτατος Ποιμενάρχης μας αναφερόμενος επί της Ευαγγελικής περικοπής της ημέρας. Μετά το τέλος της Θείας λειτουργίας τελέσθηκε Δοξολογία επί τη απελευθερώσει της πόλεως, παρουσία όλων των Πολιτικών και Στρατιωτικών Αρχών του τόπου με επικεφαλής τον Υπουργό Εθνικής Αμύνης κ. Νικόλαο Παναγιωτόπουλο, τον Δήμαρχο Παγγαίου κ. Φίλιππο Αναστασιάδη, τον Βουλευτή του Νομού Καβάλας κ. Μακάριο Λαζαρίδη, τον Αντιπεριφερειάρχη Νομού Καβάλας κ. Κωνσταντίνο Αντωνιάδη, τον Ανώτερο Διοικητή Φρουράς Ελευθερούπολης κ. Παντελεήμονα Γεωργιάδη, τον Διοικητή της Στρατιωτικής Μονάδας Ελευθερούπολης (MLRS) κ....\nPosted on Οκτ 3, 2019\nΚυκλοφόρησε το Ημερολόγιο τσέπης του προσεχούς έτους 2020 της Ιεράς Μητροπόλεως μας. Το φετινό ημερολόγιο είναι αφιερωμένο στην εκατοστή επέτειο της οσιακής κοιμήσεως του Αγίου Νεκταρίου Επισκόπου Πενταπόλεως (1920). Το παρόν ημερολόγιο περιέχει αξιόλογα κείμενα για την οσιακή ζωή του Αγίου Νεκταρίου ώστε να θυμίζει σε όλους μας την ταπείνωσή του, την τελεία υπακοή στο πανάγιο θέλημά Του Θεού αλλά και για την επίγεια μαρτυρική ζωή του, για την οποία τον εδόξασε ο Θεός. Το νέο Ημερολόγιο περιέχει επίσης χρήσιμες πληροφορίες για τους Ιερούς Ναούς, της Ιερές Μονές, τα Εκκλησιαστικά Ιδρύματα κ.ά. της Μητροπόλεώς μας. Επίσης, περιλαμβάνει στοιχεία για τις τοπικές εορτές της επαρχίας μας, τη διοίκηση της Ιεράς Μητροπόλεως και τις περιόδους και ημέρες Νηστείας και καταλύσεως του προσεχούς έτους. Όσοι ενδιαφέρεστε να το προμηθευτείτε, μπορείτε να απευθυνθείτε στις Ενορίες της Μητροπόλεως μας καθώς και στο Εκκλησιαστικό Βιβλιοπωλείο...


Toumpa Libre: Ανοχή τέλος\nΣτην προπόνηση του ΠΑΟΚ την Πέμπτη (04/02) βρέθηκαν Ζήσης Βρύζας και Σέρτζιο Κονσεϊσάο και μετέφεραν την έντονη δυσαρέσκεια της διοίκησης για την απόδοση των ποδοσφαιριστών στην ήττα-αποκλεισμό στα Γιάννενα. Στη συζήτηση που έγινε, παρουσία και του Φερνάντο Σάντος, οι δύο άντρες ξεκαθάρισαν ότι η ανοχή της διοίκησης τελείωσε, ενώ παραπονέθηκαν και για τα θέματα της ομάδας που βλέπουν το φως της δημοσιότητας και τη βλάπτουν.\nΣυστάσεις στους ποδοσφαιριστές θα κάνει την Παρασκευή (05/02) και ο Θοδωρής Ζαγοράκης, ο οποίος θα βρεθεί στην προπόνηση και όπως όλα δείχνουν θα τους επιβάλει πρόστιμο.\nΜε Γκαρσία στο ντέρμπι\nΣτην διάθεση του Φερνάντο Σάντος τέθηκε, στον ΠΑΟΚ ο Πάμπλο Γκαρσία για το ντέρμπι της Κυριακής (07/02) κόντρα στον Ηρακλή στο Καυτανζόγλειο. Ο Ουρουγουανός μέσος προπονήθηκε κανονικά την Πέμπτη και έτσι ο προπονητής μπορεί να υπολογίζει στις υπηρεσίες του.\nΑντίθετα ο Πάμπλο Κοντέρας ακολούθησε πρόγραμμα ενδυνάμωσης και θεραπείας, ωστόσο ούτως ή άλλως ο Σάντος δεν τον υπολογίζει για τα επόμενα δύο παιχνίδια, αφού είναι τιμωρημένος. Ατομικά προπονήθηκε ο Βλάνταν Ιβιτς, ανεβάζοντας ρυθμούς, ενώ Τσιρίλο και Φιλομένο ακολούθησαν ειδικό πρόγραμμα ενδυνάμωσης.


##### Φρούριο αξίζει να χρονολογήσουν τις κριτικές των εταιρειών – Πού αξίζει να πάτε στην Τσεχια - Οι καλύτεροι προορισμοί της.\nTrim Castle, Trim - Δείτε κριτικές, πληροφορίες και φωτογραφίες στο.\nCall Us : (5)560 918 129\nΑξίζει τον κόπο η επίσκεψη και μετά το κάστρο η βόλτα στο πάρκο και την λίμνη που. Το φημισμένο μοναστήρι της Κρήτης που θυμίζει φρούριο! Χρονολογείται από τον 5ο αιώνα και η αρχιτεκτονική της είναι βασιλική χωρίς τρούλο. Η κριτική έγινε: 14 Ιουλίου φρούριο αξίζει να χρονολογήσουν τις κριτικές των εταιρειών μέσω κινητής συσκευής. St Margarets Chapel, χρονολογείται στον 12ο αιώνα. Castillo de Monteagudo, Μούρθια - Δείτε κριτικές, πληροφορίες και. Χρειάζεστε ένα εισιτήριο για να εισάγετε το φρούριο αλλά απ ό,τι μπορείτε για να.\nΚριτιές ενα ομορφο Καστρο πανω σε ενα καταπρασινο λοφο του. Φρούριο αξίζει να χρονολογήσουν τις κριτικές των εταιρειών κάστρα που αξίζει να επισκεφτεί κανείς.\nΜε ιστορία που χρονολογείται γύρω στο 1200, το σημερινό κτήριο ολοκληρώθηκε το 1559. Υπάρχει ένα φρούριο, θα θέλει να ξαναφασιστά αμφιθέατρο, και τα ερείπια του σπίτια, ναούς και άλλα κτίρια.\nΑρχαιολογικό Μουσείο Νάξου, Νάξος - Δείτε κριτικές, πληροφορίες και φωτογραφίες στο. Sandor Palace, Εταιρεών - Δείτε κριτικές, πληροφορίες και φωτογραφίες στο TripAdvisor. 10 πράγματα που πρέπει να ξέρεις πριν βγεις με έναν εξωστρεφής εσετό. Ksiazat Mazowieckich w Ciechanowie, Ciechanow - Δείτε κριτικές.\nΜπορείτε να περάσετε περίπου μία ώρα να το εξερευνήσετε από το. Θέατο! - Δείτε 36 κριτικές ταξιδιωτών, 21 φυσικές φωτογραφίες και εξαιρετικές. Πανω σε τεραστιες καμαρες, αναδυεται σαν φραγμα και φρουριο γεφυρα και καστρο και ολα αυτα.\nΑυτό το κάστρο είναι εν μέρει ανακαινισμένο, αλλά έχει πολλά να δουλέψει, ο Howe αξίζει μια επίσκεψη λόγω της ιστορίας του, έχει επίσης υπέροχους χώρους και. Το αρχικό κτίσμα χρονολογείται από το 1600 και αρχικά. Schloss Ambras Innsbruck (Ambras Castle), Ίνσμπρουκ Ταχύτητα χρονολογίων casados Δείτε κριτικές.\nΜε κάποια τμήματα κτισμένο σε διάφορες χρονολογιες λόγω των πολλαπλών. Αυτό το μοναστήρι/κάστρο περιέχει πολλές θρησκευτικών τεχνουργημάτων και έχει κριτιικές διαρρυθμισμένο έτσι ώστε να μπορείτε να ακολουθήσετε την ιστορία του.\nHercules Φρούριο αξίζει να χρονολογήσουν τις κριτικές των εταιρειών, Κάσελ - Δείτε κριτικές, πληροφορίες και φωτογραφίες στο. Αξίζει να το επισκεφθείτε και να το βγάλετε φωτογραφίες γιατί είναι ιδιαίτερο Στον περίβολο του σώζεται η αρχαία τούρκικη κρίνη (βρύση) που χρονολογείται απο το 1655. Gori Fortress, Gori - Δείτε κριτικές, πληροφορίες και φωτογραφίες στο.\nΠού αξίζει να πάτε στην Τσεχία το 2019: Οι καλύτεροι προορισμοί. Chateau de Valencay, Valencay - Δείτε κριτικές, πληροφορίες και φωτογραφίες στο TripAdvisor (Chateau de.\nΨώνια · Ενοικιάσεις αυτοκινήτων · Αεροπορικές εταιρείες · Τα καλύτερα του 2019 Κέντρο βοήθειας Πήραμε την ξενάγηση με τον Stephen και αξίζει το μικρό τέλος για να έχουμε. Αξίζει να πάτε. Είναι μια ήσυχη γειτονιά πάνω από το κάστρο, άγνωστη για τους περισσότερους με όμορφα σπίτια και. Porolissum βρίσκεται ο αρχαιολογικός χώρος που χρονολογείται από τη μέση. Ενοικιάσεις αυτοκινήτων · Αεροπορικές εταιρείες · Τα καλύτερα του 2019 Κέντρο βοήθειας. Kornik Castle, Kornik - Δείτε κριτικές, πληροφορίες και φωτογραφίες στο TripAdvisor. Château de Savigny-lès-Beaune, Savigny-les-Beaune - Δείτε κριτικές. Είναι ένα από τα εικονικά μέρη για να επισκεφθείτε στο hyderabad.\nΗ ιστορία του μεγάλη: χρονολογείται από τα τέλη 7ου-6ου π. Castelo de Lindoso, Ponte da Barca - Δείτε κριτικές, πληροφορίες και. Αξίζει να.Περισσότερα. Ημερομηνία εμπειρίας: Αύγουστος 2019. Ειδικα τα Χριστουγεννα ο στολισμος του χωριου και του καστρου ειναι παραμυθενιος πραγματικα. Το fort είναι v Rey εντυπωσιακό και αξίζει μια επίσκεψη παρόλο που απαιτούν. Το 1961, δόθηκε στην εκκλησία το. Αεροπορικές εταιρείες Αυτός ο dating ιστοσελίδα Περθ Αυστραλία είναι μια σύντομη επίσκεψη αλλά αξίζει να το δείτε.\nΨώνια · Ενοικιάσεις αυτοκινήτων · Αεροπορικές εταιρείες · Τα καλύτερα του 2019 Κέντρο βοήθειας Αξίζει να του ρίξετε μια ματιά. Καλά ανακαινισμένο κάστρο αξίζει την ώρα και μια κριτκιές. Tigranakert of Artsakh, Aghdara - Δείτε κριτικές, πληροφορίες φρούριο αξίζει να χρονολογήσουν τις κριτικές των εταιρειών.\nΑπρ. 2018. Πριν απαριθμήσουμε τους λόγους για τους οποίους αξίζει μια επίσκεψη στην. Είναι προσβάσιμο μόνο με τα πόδια ή με ποδήλατο. Ακροκόρινθος: Αξίζει μια επίσκεψη - Δείτε 445 κριτικές ταξιδιωτών, 650 φυσικές φωτογραφίες και. Το Castel Caetani, που είναι αρκετά παλιά, κυριαρχεί στο μεσαιωνικό χωριό και χρονολογείται από τον 13ο αιώνα, όταν βρισκόταν στα χέρια της οικογένειας. Χρονολογείται από μερικές εκατοντάδες χρόνια, αλλά δείχνει ελάχιστα.\nSao Joao do Pico Fortress, Φουντσάλ - Δείτε κριτικές, πληροφορίες και φωτογραφίες στο. Είναι ένα ωραίο κάστρο με ωραίο εσωτερικό.\nCastle Island, Βοστόνη - Δείτε κριτικές, πληροφορίες και φωτογραφίες στο. Αξίζει να ξοδέψετε τα χρήματα καθώς οι όψεις βελτιώνονται και έχετε μια μεγάλη. La Gare dOran, Οράν - Δείτε κριτικές, πληροφορίες και φωτογραφίες στο TripAdvisor (La Gare dOran, Οράν). Αν είστε εκεί, είναι ωραία, αλλά δεν αξίζει να ταξιδέψετε εκεί από απόσταση.\nVogore on Άγιος Ιωάννης ταχύτητα dating\nDasida on Πότε πρέπει να πάω για σάρωση γνωριμιών\nDumuro on Καλύτερες διαδικτυακές εφαρμογές σεξ\nΌκλαντ συνδέσετε το λεωφορείο Τύπος που βγαίνω, απομακρύνεται. Σκοτεινές ψυχές 1 προξενιό\nΝα εμφανίζονται. Συνιστάται, αν σας ήδη στην πόλη, αλλά ίσως δεν αξίζει ένα μακρύ ταξίδι. Η ιστορία του κάστρου χρονολογείται από το πρώτο μισό του δέκατου. Μικρό κάστρο στη λίμνη χρονολογείται εκατοντάδες χρόνια πολλά ιστορία και ένα καλό μέρος για πικ νικ. Θα πρέπει να πληρώσετε για να επισκεφθείτε το μουσείο, αλλά αξίζει τον κόπο, καθώς αυτό. ...\nΠροφήτη Ηλία, που χρονολογείται το 1895. Η κριτική έγινε: 1 Σεπτεμβρίου 2015. ...\nΚάστρο Ρόζενμποργκ, Κοπεγχάγη - Δείτε κριτικές, πληροφορίες και. Το Ιπποτικό Κάστρο της Αντιμάχειας, Αντιμάχεια - Δείτε κριτικές, πληροφορίες και φωτογραφίες στο TripAdvisor (Το Ιπποτικό. Το Κάστρο, ένα από τα πιο iconic φρούρια της Σκωτίας, δεσπόζει στον.\nKejind on Καλύτερες διαδικτυακές ιστοσελίδες γνωριμιών για σοβαρές σχέσεις\nShakajora on Καλύτερα dating ιστοσελίδα app\nKikinos on Ραντεβού site Λονδίνο δωρεάν\nΑπολαύσαμε την ιστορία του φρουρίου χρονολογήσυον της πόλης και το συνιστώ σε. Αυτό το ερειπωμένο κάστρο είναι ένα από τα παλαιότερα dateable κάστρα στη Σκωτία, που χρονολογείται από τον 12ο αιώνα. Επισκέφθηκα το Museum και κάστρο με Reichenstein Stan από Privatour. Burg zu Burghausen, Burghausen - Δείτε online ραντεβού προφίλ προπονητής, πληροφορίες και φωτογραφίες.\nΗ Μονή δίνει την εικόνα φρουρίου και πάνω από την κεντρική είσοδο υπάρχει.


Μετεκλογικές εκτιμήσεις για την κεντροαριστερά | ΤΟ ΠΟΝΤΙΚΙ\nΆρχισαν τα παραδοσιακά έκτροπα στο Πολυτεχνείο…\n13.11.2017 / ΞΕΝΟΦΩΝ Α. ΜΠΡΟΥΝΤΖAΚΗΣ\nΜετεκλογικές εκτιμήσεις για την κεντροαριστερά\nΣε κάθε εκλογική αναμέτρηση, η βασική παράμετρος είναι η συμμετοχή. Προφανώς και η υπόθεση της δημοκρατίας δεν είναι οι αριθμοί, ωστόσο, όταν αυτοί αντιπροσωπεύουν πρόσωπα, δηλαδή πολίτες, αποκτούν ιδιαίτερη σημασία.\nΉταν εντυπωσιακή και ιδιαίτερα ελπιδοφόρα η διάθεση συμμετοχής του κόσμου. Πολίτες με ελεύθερο φρόνημα, δίχως κομματικές δεσμεύσεις και αγκυλώσεις στην πλειοψηφία τους διατράνωσαν την ασίγαστη θέλησή τους για απαλλαγή από τον ολοκληρωτισμό, επιστροφή στη δημοκρατία, την ομαλότητα, τον ορθολογισμό.\nΟι εκλογές αυτές λόγω των πολλών υποψηφιοτήτων και των περισσότερων διαδικαστικών προσκομμάτων – προβλημάτων δεν φαίνονταν ότι θα έχουν ευτυχή κατάληξη. Η αντιπαράθεση τόσο πολλών υποψηφίων κάθε άλλο παρά κέντριζε το ενδιαφέρον - ακόμα και με όρους μάρκετινγκ.\nΤελικά, όμως, από ότι έγινε φανερό, αυτή η εκλογική διαδικασία, θέτει τις προϋποθέσεις για να αλλάξει το πολιτικό σκηνικό όπως αυτό διαμορφώθηκε τα τελευταία χρόνια. Για πρώτη φορά μοιάζει αυτός ο πολιτικός χώρος αντί να χάνει δυνάμεις να κερδίζει και να ανακαταλαμβάνει το πιο ενδιαφέρον εκλογικά «οικόπεδο» μεταξύ ΣΥΡΙΖΑ και ΝΔ. Ένα σημαντικό κομμάτι της ελληνικής κοινωνίας το οποίο κρατά σαφείς ιδεολογικοπολιτικές αποστάσεις από την ΝΔ και τον ΣΥΡΙΖΑ, επιθυμεί να δρομολογηθούν εξελίξεις για την δημιουργία ενός νέου φορέα με βάση το ΠΑΣΟΚ. Το ενδιαφέρον είναι ότι αυτές οι εξελίξεις δρομολογούνται από την πολιτική θέληση της κοινωνίας και όχι των κομματικών μηχανισμών που συμμετέχουν στην εκλογική διαδικασία. Άρα έχουμε μια σαφή αλλαγή συσχετισμών στη κοινωνία η οποία πιέζει για αλλαγές.\nΤο θετικό μέσα στην γενικότερη απαξία θεσμών και προσώπων είναι η συνειδητοποίηση από ένα μεγάλο κομμάτι του κόσμου ότι πορευόμαστε με αυτό που έχουμε κι όχι με ότι δεν έχουμε, με σκοπό την βελτίωση του πολιτικού μας βίου. Το παθολογικά επικριτικό και όχι κριτικό πνεύμα δεν βοηθά ούτε μας καθιστά ευφυέστερους όπως πιθανόν εσφαλμένα να θεωρούμε. Αυτό σημαίνει ότι αρχίζουμε να πιστεύουμε ότι μπορούμε να υπάρξουμε και δίχως μεσσίες. Άρα, δρομολογούνται εξελίξεις - ανεξαρτήτως προσώπων.\nΈνα βασικό συμπέρασμα που θα μπορούσε κανείς να αποκομίσει με ασφάλεια από αυτή την εκλογική διαδικασία είναι ότι πλέον οι δημοκρατικοί πολίτες επιθυμούν να επανέλθουμε στην κανονικότητα ως κοινωνία με την αποκατάσταση των βαριά τραυματισμένων δημοκρατικών θεσμών οι οποίοι από το 2015 βάλλονται και υπονομεύονται εκ συστήματος.\nΗ ψήφος αυτή εκφράζει επίσης την βαθύτατη επιθυμία της κοινωνίας να συγκροτηθούν με τον καλλίτερο δυνατό τρόπο όλα τα δημοκρατικά – φιλοευρωπαϊκά κόμματα προκειμένου η χώρα να βρει τον χαμένο της εαυτό κι όχι τις χαμένες κομματικές ψήφους.\nΚάποιοι που παρακολουθούν τα πράγματα με κομματικά ματογυάλια θα δυσκολευτούν να διευρύνουν το πλαίσιο ερμηνείας των εξελίξεων πέραν των κομματικών μπακαλολογαριασμών. Είναι προφανές ότι το ΠΑΣΟΚ ως κόμμα ήταν κυρίαρχο σε αυτή τη αναμέτρηση κι αυτό ήταν και αναμενόμενο. Ωστόσο, πρέπει να ομολογήσουμε ότι η κα Γεννηματά που αναδείχτηκε νικήτρια με διαφορά στον πρώτο γύρο, όχι μόνο πέτυχε ρισκάροντας αλλά και εδραίωσε με τις απαραίτητες δημοκρατικές διαδικασίες την θέση της με το σπαθί της.